Сўғдда “Ҳизбут-Таҳрир” фаоллари қамалди\n17 октябр 2021, Тошкент вақти: 09:23\nСўғдда судланганларнинг адвокатларига кўра, улар ҳизбчи эканидан тонмаганлар, айни пайтда судланганлар ҳокимиятни куч билан ағдаришга уриниш айбловини рад этиб, тинч даъват билан шуғулланганларини айтганлар.\nТожикистоннинг Сўғд вилоятида "Ҳизбут-Таҳрир" диний-экстремистик партиясига аъзоликда айбланган 10 киши 3 йилдан 15 йилгача озодликдан маҳрум этилди. Судланганларнинг айримлари аввал ҳам жиноий жавобгарликка тортилгани айтилмоқда.\nМаҳкамага тортилганларнинг ҳар бирига Тожикистон Жиноий Кодексининг учтадан олтитагача моддаси асосида айбловлар қўйилди. Бу айбловлар орасида жиноий гуруҳга аъзо бўлиш, мавжуд қонуний ҳукуматни ағдаришга даъват этиш, экстремистик ташкилотга аъзо бўлиш каби моддалар бор.\n- Маҳкамага тортилган ҳар бир фуқаро билан суҳбат ўтказилади. Улар нотўғри йўл танлаганликлари ва бу фаолиятлари хато эканлиги ҳақида гапирилади. Афсуски, уларнинг кўпи бундан хулоса чиқармаяпти. Оқибатда, иккинчи марта уларга нисбатан қаттиқроқ жазо кўрилмоқда. Жумладан, судланганлардан Жамшид Дадабоев ва яна икки нафари 15 йилданга озодликдан маҳрум этилди, дейди Хўжанд шаҳар суди ҳаками Исмоил Раҳматов.\nСудянинг сўзларига кўра, бу одамлар жазони қаттиқ режимли қамоқхоналарда ўтайдилар. Бундан ташқари, жазони ўтаб бўлганларидан кейин улар беш йил давомида бирор-бир диний ташкилот ёки идорада ишлаш ҳуқуқидан маҳрум этиладилар.\nМаълум бўлишича, озодликдан маҳрум этилганларнинг ёши 20 дан 70 ёшгача бўлиб, уларнинг кўпи ўзига қўйилган айбларни рад этганлар. Айни пайтда маҳкамага тортилганларнинг адвокатларидан бири Аъзам Усмонов судланган шахсларнинг бир қисми маҳкама жараёнида ўз айбларига қисман иқрор бўлганини айтади. Адвокатнинг сўзларига кўра, улар “Ҳизбут-Таҳрир”га аъзо эканини рад этмаганлар, аммо улар зўравонлик йўли билан эмас, балки даъват йўли билан амалдаги ҳокимиятни ўзгартириш ниятида эканлигини айтганлар.\nКузатувчилар кейинги пайтларда Тожикистонда Ҳизбут-Таҳрир аъзоларининг кўпайиб бораётганини асосан икки омил билан изоҳлайдилар. Биринчиси, ижтимоий-иқтисодий турмушнинг оғирлиги, иккинчиси эса мамлакатда анъанавий исломга кенг йўл очиб берилмаётгани. Таҳлилчилар фикрича, ҳақиқий исломни тушуниб етган одам ҳеч қачон турли партия ва оқимларга қўшилмайди, аксинча, ҳақиқий исломни уларни турли оқимлардан ҳимоя қилади.\n- Ҳақиқатан “Ҳизбут-Таҳрир” партияси бугун жамиятимизга жиддий таҳдид қилаётган бир йўналишдек кўрилмоқда. Бироқ “Ҳизбут-Таҳрир”га аъзо бўлганлар ҳам мусулмонлар бўлиб ҳисобланади. Балки улар адашиб бу партияга кириб қолгандир? Лекин бургага аччиқ қилиб, кўрпа куйдирмаслик керак. Чунки бу партия аъзоларининг кўпчилигини ёшлар ташкил этади. Бу ёш ниҳолларни тўғри йўлга солишнинг иложи бор. Зеро, жаҳолатга қарши жаҳолат билан курашиб булмайди. Курашишдан аввал таҳлил қилиш керак. Азалдан маълумки, маърифат билан курашишнинг самараси кўпроқ. Шунинг учун улар билан мулоқот олиб бориш, уларни тинглаш керак, дейди таҳлилчи Мақсуд Жўраев.\nРасмий маълумотларга кўра, бир ой олдин тожикистонлик яна тўрт диндор узоқ муддатларга озодликдан маҳрум этилган. Улар ҳам илгари "Ҳизбут-Таҳрир" фаоллари сифатида қамоқ жазосини ўтаб келган эдилар.\nЭслатиб ўтамиз, Тожикистонда Ҳизбут-Таҳрир экстремистик партия ўлароқ эътироф этилган бўлиб, унинг фаолияти мамлакатда қонунга мувофиқ таъқиб қилинади.


Исм қўйиш одоби - Ism.uz\nИсм қўйиш одоби\nПайғамбар алайҳиссаломнинг суннатларига мувофиқ, янги туғилган фарзандга ота-онаси ўзларига ёққан исмни танлашлари ва туғилгандан сўнг етти кун мобайнида қўйишлари лозим. Исм қўйиш вақтида боланинг ўнг қулоғига “Азон”, чап қулоғига иқомат (такбир) айтиш керак.\nМашҳур ровийлардан ибн Ас-Сунний Ҳасан ибн Алидан ривоят қилиб, айтади: “Расулуллоҳ саллаллоҳу алайҳи ва саллам унга қарата: “Янги фарзанд кўрган киши унинг (янги фарзанднинг) ўнг қулоғига “Азон”, чап қулоғига “Иқомат” айтсин. Шундан сўнг унга ҳеч қандай ёвуз кучлар зарар қилмайдилар”, дедилар.\nЯнги фарзанд кўрган ота-оналар, исм қўйиш тартибини яхши биладиган бирон кишини ёки ўз масжидларининг имомини таклиф қилсалар мақсадга мувофиқ бўлади. Шунда имом янги фарзандга Аллоҳ таолодан узоқ умр, бахтли ва самарали ҳаёт, ўз халқига, ватанига ва динига фойдаси тегадиган инсон бўлиб етишини сўраб, дуо қилади.\nИсм қўйиш маросими ҳеч қандай зиёфат талаб қилмайди. Аммо, агар бу маросим “Ақиқа” маросими билан бирга, яъни, бола туғилганидан сўнг еттинчи кунида ўтказилаётган бўлса, у вақтда зиёфат Расулуллоҳ (с.а.в.)нинг суннатларига мувофиқ адо этилган бўлади.\nОлимхон тўра ўғли Шайх Юсуфхон Шокировнинг\n“Ислом ақида, ибодат ва ҳаёт тарзи” китоби асосида\nМуҳаммад-Акмалхон ШОКИРОВ тайёрлади.


Ўзбекистонга ФАО томонидан очарчиликка барҳам бериш бўйича саъй-ҳаракатлари учун мукофот топширилди\n09:10 / 11.06.2015\n10 июнь куни Римда БМТнинг Озиқ-овқат ва қишлоқ хўжалиги ташкилотига (ФАО) аъзо давлатларни уларнинг очарчиликка барҳам бериш бўйича саъй-ҳаракатлари учун мукофотлаш маросими бўлиб ўтди. Ўзбекистон Республикаси озиқ-овқат хавфсизлигини таъминлаш соҳасида Мингйиллик ривожланиш мақсадларига эришган ва жорий йилда мукофотланган 14 мамлакатдан бири бўлди.\nЎзбекистон 2001 йилда БМТнинг Озиқ-овқат ва қишлоқ хўжалиги ташкилотига (ФАО) аъзо бўлди. Шу тариқа Ўзбекистон халқаро илғор тажрибани ўрганиш, ўз имкониятларини намойиш этиш, долзарб масалаларни ҳал қилиш йўлларини биргаликда ишлаб чиқиш учун янги имкониятларга эга бўлди.\nДавлат раҳбари 2014 йилда “Ўзбекистонда озиқ-овқат дастурини амалга оширишнинг муҳим захиралари” мавзусида бўлиб ўтган халқаро конференцияда ҳам шу ҳақда сўз юритди. Конференцияда мамлакатимизда ҳар йили 16 миллион тоннага яқин мева ва сабзавот етиштирилаётгани, аҳоли жон бошига қарийб 300 килограмм сабзавот, 75 килограмм картошка ва 44 килограмм узум тўғри келаётгани ва бу оптимал, яъни мақбул деб ҳисобланадиган истеъмол меъёридан уч баробар кўп экани таъкидланди. Бундан ташқари, Ўзбекистон ҳар йили дунёнинг 80 давлатига 180 дан ортиқ турдаги сархил мева-сабзавот ва уларни қайта ишлаш асосида тайёрланган маҳсулотларни экспорт қилмоқда.\nЎзбекистон Президенти Ислом Каримов ишлаб чиқарувчилар олдига 2020 йилда мева-сабзавот, узум ва полиз маҳсулотлари етиштиришни 2014 йилга нисбатан камида 2,3 марта кўпайтириш вазифасини қўйди. Бунинг учун қишлоқ хўжалигини ислоҳ этиш ва модернизация қилиш, ернинг мелиоратив ҳолатини ва ирригация тизимини яхшилаш, тупроқ унумдорлиги ва ҳосилдорлигини оширишга қаратилган кенг кўламли ишларни давом эттириш ва чуқурлаштириш зарур. Бу борада хорижий инвестицияларни жалб қилиш, мамлакатимизда ишлаб чиқарилаётган маҳсулотларни сотиш учун янги бозорлар топиш, уларни сақлаш, логистика ва истеъмолчиларга етказиб беришнинг замонавий тизимини шакллантириш ҳам муҳим масалалар сирасига киради.\nЎзбекистон ушбу истиқболли вазифаларни инобатга олган ҳолда, ФАО билан самарали ҳамкорлик кўламини кенгайтиришга қарор қилди. БМТнинг Озиқ-овқат ва қишлоқ хўжалиги ташкилоти бош директори Жозе Грациану да Силванинг мамлакатимизга ташрифи бу борада муҳим қадам бўлди. Олий даражада ўтказилган музокаралар чоғида Ўзбекистонда ушбу халқаро ташкилотнинг ваколатхонасини ташкил этиш ҳақида келишувга эришилди.\nБунинг натижасида 2014 йилда ФАО ваколатхонаси ўз фаолиятини бошлади. Мамлакатимиз ва хорижий мутахассисларнинг биргаликдаги саъй-ҳаракатлари юртимиз қишлоқ хўжалиги тармоғини ривожлантириш, соҳа ходимларининг малакасини ошириш, ушбу йўналишдаги илғор жаҳон тажрибасини ўрганиш ва Ўзбекистон тажрибасини тарғиб этишга қаратилган.\n"Шу йилнинг март ойида Ўзбекистон билан ФАО ўртасида умумий қиймати қарийб 1,6 миллион долларлик тўртта шартнома имзолангани ушбу дастурни амалга оширишда амалий механизм бўлиб хизмат қилмоқда", – дейди ФАОнинг Ўзбекистондаги вакилининг ўринбосари Алишер Шукуров.


Бабаян терма жамоанинг ўртоқлик ўйинлари, «Локомотив», Машарипов, Одил Аҳмедов ва бошқалар ҳақида гапирди\n19:08 / 04.02.2017\nInterfutbol нашри Ўзбекистон терма жамоаси бош мураббийи Самвел Бабаяндан интервью олди. Мураббий суҳбат давомида ўз фалсафаси билан ўртоқлашган. У Тамойиллар, талаблар, принциплар, шунингдек, агрессив, вертикал ва интеллектуал футбол ҳақида гапирган. Қуйида ушбу интервью тўлиқ ҳолда келтирилади.\nТез орада Ўзбекистон миллий терма жамоаси учун масъулиятли давр бошланади. Самвел Бабаян шогирдлари ЖЧ-2018 3-саралаш босқичи доирасидаги гуруҳнинг ҳал қилувчи иккинчи давра учрашувларига киришадилар.\n2017 йил ҳисобидан дастлабки расмий ўйин 23 мартга белгиланган. Шу куни терма жамоа Малайзиянинг Куала-Лумпур шаҳрида энг яқин таъқибчиси Сурия меҳмони бўлади. Мазкур ўйин гуруҳ босқичининг 6-тури доирасида ўтказилади. Ҳозирча гуруҳда Самвел Бабаян шогирдлари 9 очко билан 3-ўринни эгаллаб турибди.\nПешқадам Эронда 11, 2-ўриндаги Жанубий Кореяда 10 очко мавжуд. Терма жамоа бўлажак учрашувга тайёргарлик кўрмоқда. Дастлабки йиғин 21-24 январь кунлари Дубай шаҳрида ташкил этилди. Йиғин доирасида Дания ёшлари ҳамда Грузия миллий жамоаларига қарши ўртоқлик ўйинлари ўтказилди. 9-14 февраль кунлари эса иккинчи хориж йиғини Туркиянинг Анталия шаҳрида бўлиб ўтади.\n- Самвел Вячеславович, аввало, сиз билан учрашиб турганимиздан хурсандмиз. Очиғи, бу суҳбатнинг уюштирилишини анчадан бери кутаётгандик. Йўқ демаганингиз учун раҳмат. Албатта, мухлислар ва мутахассисларда ҳам саволлар йиғилиб қолганди.\n- Ҳа, ҳақиқатан ҳам матбуот ва мухлислар билан кам мулоқотга киришамиз. Тан оламан, бу менинг айбим. Терма жамоа ҳақида кўп ёзишяпти, танқид қилишяпти. Лекин деярли ҳеч бир фикр чуқур таҳлил натижасида айтилмаяпти. Шу ҳолат мени бироз ранжитмоқда. Балки журналистлар билан кам мулоқот қилишим ҳам бунга сабабдир. Бошқа томондан бунинг ўзига яраша сабаблари ҳам бор. Ёрдамчиларим билан ўйинларни, футболчиларнинг хатти-ҳаракатларини доимий равишда таҳлил қиламиз. Бевосита сафарларга кўп бораман. Шу сабабли ҳам бўш вақт деярли қолмайди. Эътибор берсангиз, бугунга келиб ЖЧ саралаш баҳсларида ўткинчи ўйиннинг ўзи қолмади. Аутсайдер деб қаралган жамоалар ҳам кучли рақибларидан очко тортиб олишяпти. Ҳар бир ўйин - бу алоҳида тарих ва яшаб ўтилган умр. Энди ана шу шиддатли замон футболида бизнинг ўзимизга яраша танлаган йўлимиз, футбол фалсафамиз бор. У нималарни ўз ичига олади? Биз танлаган футболнинг биринчи тамойили - агрессив, яъни тажовузкор, шунингдек, тезкор, вертикал, ҳужумкор ҳамда прессингга асосланган футбол намойишидан иборат. Иккинчи тамойил - юқори интеллектуал футбол. Унинг ичига ўйинни ташкил қилиш, футболчиларнинг бир-бирини юқори даражада тушуниши, ўйиннинг боришига қараб тактикаларни ўзгартириш киради. Учинчи тамойил - миллий терма жамоа манфаати. Яъни, футболчи ўз клуби билан ҳар қандай катта шартномага эга бўлмасин, терма жамоа йиғини ва ўйинига келганда унинг манфаатларини устун қўйиши шарт. Клуб манфаати ҳеч қачон термадан устун бўлмаслиги керак. Ва ниҳоят, тўртинчи тамойил, яъни талаб бу - инсоний сифатлар. Бу фақат футболчиларга тааллуқли талаб эмас. Терма жамоа лагерига қадам босган ҳар бир инсон бу талаб ва мажбуриятларга қатъий тарзда амал қилиши шарт. Терма жамоа - бу бир оила. Ҳа, футболчилар ва ёрдамчиларимга кези келганда жиддий тарзда танбеҳ бераман. Лекин бу сўзлар ҳеч ким ранжимайди. Юқоридаги дастлабки учта талабга жавоб берса-ю, сўнггисига мос келмаса, биз ундай футболчидан воз кечамиз. Бу оиланинг талаблари шундай жиддий. Кейин мен футболчиларнинг айни пайтдаги ҳолати билан ҳисоблашаман. Биласизми, шундай вазиятлар ҳам бўладики, футболчи ўз клубида яхши ўйин намойиш этмаслиги мумкин. Лекин терма жамоада аксинча. Бунга Марат Бикмаевни мисол тариқасида келтиришим мумкин. У терманинг илгари сурилган барча талабларига жавоб беради. Иккита ўйинда термамизнинг ўта муҳим голларини урди. Аксинча ҳолат ҳам бўлди. Аниқроғи, футболчи клуб манфаатини термадан юқори қўйган. Биз 3та муҳим қадамни ташладик. Афсуски, икки учрашувда мағлубият аламини тотиб кўрдик. Эрон ва Ж.Кореяга қарши кечган учрашувларда дуранг адолатли натижа бўларди. Лекин бу ўйинларда омадимиз келмади. Рақиб жамоанинг маҳорати ва тажрибаси ижобий натижа кўрсатишимизга тўсқинлик қилди. Кучлилар кичик хатони ҳам кечирмайди. Ж.Корея термаси билан ўйинни бир неча маротаба таҳлил қилдим. Умумий ўйин бўйича йигитларга жиддий эътироз йўқ. Фақат айрим вазиятларда концентрацияни йўқотиб қўйишди. Мақсадимиз тўхтаб қолмай, олдинга интилиш. Бизни Сурияга қарши муҳим ўйин кутиб турибди. Рақиб жуда ҳам кучли. Ўз майдонида Эрон ва Кореядан очко тортиб олди. Сурияни саралаш босқичида ўтказган ўйинлари орқали ўрганяпмиз.\n- Дубайда ўтказилган йиғиндан кўнглингиз тўлдими?\n- Биринчи навбатда, ушбу йиғинни ташкил этиб берган ЎФФга раҳмат. Шунингдек, параллель равишда ўз йиғинларини ўтказаётган клубларга ўз футболчиларини терма жамоа ихтиёрига қўйиб юборганликлари учун миннатдорчилик билдираман. Ўз ўрнида биз ҳам клублар манфаатини ҳимоя қилишга интиляпмиз. Мисол учун, ОЧЛ ўйинига тайёргарлик кўраётган «Локомотив»га ёрдам бериш мақсадида терма жамоа режаларига ўзгартириш киритдик. Туркиядаги йиғинимиз чоғида асосий ўйин ҳисобланган «Амкар»га қарши учрашувни 12 февралдан 10-санага кўчирдик. Кўрпани ҳамма ўз томонига тортаверса, яхши эмас. Ўзбек футболи учун ОЧЛ ҳам муҳим.\n- Туркиядаги йиғин ҳақида маълумот берсангиз. Иккинчи рақиб номига ҳали ойдинлик киритилмадими?\n- Россиянинг «Амкар» клубига қарши 10 февраль куни ўтказиладиган ўртоқлик ўйинимизда асосий таркиб футболчилари ҳаракат қилишади. Иккинчи ўйинимиз 11 февралга мўлжалланмоқда. Шу кунларда рақиб номига ойдинлик киритилади. Мазкур баҳсда «Локомотив» футболчилари иштирок этишмайди.\n- Ўртоқлик ўйини учун терма жамоа танланмагани муаммо эмасми?\n- Йўқ. Уч кунлик йиғин учун бу нормал ҳолат. Ҳали мазкур йиғиндан ташқари қиладиган ишларимиз ҳам кўп. Грузия ва Дания ёшлари билан ўтказилган учрашувларни таҳлил қилишимиз керак. «Амкар» ҳам кучсиз рақиб эмас. Россия премьер-лигасида 6-ўринни эгаллаб турибди.\n- Терма жамоамизнинг клублар билан ўртоқлик учрашувлари ўтказаётгани турлича талқин қилинмоқда. Бу борада сизга руҳий томондан осон бўлмайди. Шундай эмасми?\n- ФИФА кунларидан ташқарида терма жамоалар билан ўйинлар ўтказишимиз қийин. Буни мухлислар тўғри тушунишлари керак. Грузия ва «Амкар»га қарши ўйинларни шахсий муносабатларим туфайли ташкил этишга эришдик. Вайс билан жуда яхши алоқадамиз. У билан шахсан ўзим телефон орқали гаплашдим. Грузияни ҳам бежизга танламадик. Улар ўйин услублари бўйича Сурия терма жамоасига ўхшаб кетишади. Хабарингиз бор, Арманистон билан ўйинимиз бекор қилинди. Арманлар режаларини ўзгартириб, Туркиядаги йиғинларини Кипрга кўчиришди. Бизнинг ҳам Кипрга боришимиз ва ўша ерда ўйин ўтказишимизни сўрашди. Аммо бу бизнинг режаларга тўғри келмади.\n- БАА йиғинида иштирок этган янги футболчилар қандай таассурот қолдиришди?\n- Ҳар бир футболчининг хатти-ҳаракатлари ҳақидаги тўлиқ маълумотлар бор. Ҳали буни таҳлил қиламиз. Ҳар қандай ҳолатда ҳам терма жамоа йиғинида энг истеъдодли футболчилар иштирок этишди. Айрим ўйинчиларимиз бўйича клубларга тегишли кўрсатмаларни бердик. Кўпроқ нималар устида ишлашини айтдик. Улардан айримларини Туркия йиғинига ҳам жалб қиламиз.\n- Кучли чемпионат негизида кучли терма жамоа шаклланади, дейишади. Шу маънода, бизнинг олий лигага қандай таъриф берган бўлардингиз?\n- Рақобатбардош клублар бор, лекин етарли даражада эмас. Асосийси, терма жамоага номзод футболчилар яхши клубларда ўйнашяпти. Ўтган йили ўтказилган «Локомотив»-«Пахтакор», «Пахтакор»-«Бунёдкор» ўйинларини мен бемалол ОЧЛ даражасидаги учрашувлар қаторига қўшаман. Аммо бу кам.\n- Сурияга қарши ўтказиладиган ўйин олдидан ташкил этиладиган йиғин режаси тасдиқландими?\n- 14 ёки 15 март куни Тошкентга йиғиламиз. Бу ерда терма жамоамиз икки таркибга бўлинган ҳолда ўйин ўтказади. 18 март куни эса Малайзияга жўнаб кетамиз.\n- Терма жамоага у ёки бу футболчининг таклиф этилишини бош мураббий ҳал қилади. Лекин баъзан футболчи ўз шартини қўйган ҳолатлар ҳам учраб турар экан. Бунга муносабатингиз қандай?\n- Юқорида мен терма жамоани оилага қиёсладим. Оила - бу ёпиқ ҳудуд. Мухлисларнинг унга киришга ҳаққи йўқ. Улар терма жамоага мухлислик қилишлари ва муваффақиятларидан хушнуд бўлишлари лозим. Ҳар бир оиланинг ўзига яраша муаммолари бор. Уларни кўчага олиб чиқиб, достон қилиш шарт эмас. Мен танқиддан қўрқмайман. Танқид қилишяптими, демак биз ишлаяпмиз.\n- Энг катта муаммолардан бири ҳужум чизиғи бўлиб қоляпти. Асосий ҳужумчимиз Игорь Сергеевнинг гол урмаётгани барчамизни ташвишга соляпти. Бу муаммони қандай ҳал қилмоқчисиз?\n- Ҳужум чизиғида тажрибали футболчиларга эгамиз. Сергеевдан ташқари, Александр Гейнрих, Марат Бикмаев ва Элдор Шомуродовни айтишим мумкин. Шу боис, ҳужумда катта муаммолар бор, демаган бўлардим. Игорга келсак, у менинг илтимосимга биноан «Пахтакор»га қайтди. Сабаби, уни олдинги ҳолатига қайтаришимиз лозим. Сергеевга ҳозир ҳам хориж клубларидан яхшигина таклифлар бўлганди. Шунга қарамай, у «Пахтакор»га қайтишга қарор қилди. Сергеев ўз устида тинмай ишлаяпти. Ишончим комил, Игорь аввалги спорт формасини тиклаб, яна гол ура бошлайди. Унинг ўсаётганини кўряпман. Хитойда ўйнаб юрган кезлари ҳам иккита ажойиб гол уришга муваффақ бўлди.\n- Терма жамоага номзод ярим ҳимоячи Жалолиддин Машариповнинг «Пахтакор»дан «Локомотив»га ўтишига қандай муносабат билдирасиз?\n- Бу фақат терма жамоа манфаати учун хизмат қилади. Боиси, у «Локомотив» билан ОЧЛ ўйинларида майдонга тушиб, тажрибасини янада оширади.\n- Одил Аҳмедов Хитой клубига кўчиб ўтди. Бу терма жамоа сардори томонидан қабул қилинган тўғри қарор бўлдими?\n- Хитой чемпионати бугунги кунда Осиёнинг энг кучли лигасига айланди, десам хато бўлмайди. Чин юрти жамоалари кўзга кўринган юлдуз футболчиларни ўз сафига қўшиб оляпти. Бундай рақобатда Одил янада кучли бўлади. Шуларни инобатга олиб, Аҳмедовнинг қарорини қўллаб-қувватлайман.\n- Сервер Жепаровда муаммолар пайдо бўлибди. Бу ҳақда эшитдингизми?\n- Сервернинг ўзи билан гаплашдим. Муаммолар бартараф этилди. У Эрон биринчилигида ўйнайди. Ушбу мамлакат чемпионати ҳам кучли ҳисобланади.\n- ЖЧ-2018 3-саралаш босқичининг ўтган йилги Тошкентда ўтказилган ўйинларидан сўнг футболчиларимиз билан суҳбатлашганимизда, уларнинг аксарияти «Бунёдкор» стадиони майдонининг қаттиқлигидан шикоят қилишганди. Шуни инобатга олган ҳолда уй учрашувларини «Пахтакор»да ўтказишнинг иложи йўқми?\n- Термамиз «Бунёдкор» ва «Пахтакор» стадионларида уй учрашувларини қабул қилиш ҳуқуқига эга. Раҳбарият «Бунёдкор» аренасида ўйинларни ўтказишимизни лозим топди. Бу суперзамонавий стадион. Ҳозирда энг кучли мутахассислар майдоннинг ҳолатини янада яхшилаш учун жалб этилган. Шу жумладан, «Пахтакор» стадиони мутахассислари ҳам. Ўйлайманки, ўйин кунига қадар майдон ҳолати идеал кўринишга келтирилади.\n- Шу кунгача Тошкентда Эрон ва Кореяни мағлуб эта олмадик. Ғалабанинг калити борми? Балки сизнинг мураббийлик даврингизда бу нохуш анъанага чек қўйилар?\n- Рақиб жамоа таркибидаги футболчиларнинг маҳоратини ҳам тан олиш керак. Бу икки терма билан ўйинларда йўл қўйилган хатоларни бошқалар кечириши мумкин эди, фақат Эрон ва Корея эмас. Кичик хато қимматга тушади. «Боруссия» Д. ва «Аугсбург» клуби футболчилари индивиудал ҳаракатлари эвазига Кореяга муҳим ғалабани тақдим этишди. Тан олиш керак, бизда ўша даража ва савиядаги ўйинчилар йўқ. Лекин ўйинни ташкил қилиш бўйича биз номдор рақибларга ютқазмадик.\n- Эрон ва Корея термалари таркибида захирадан майдонга тушиб, ўйинни кучайтира оладиган футболчилар бор. Ушбу масалада рақиб жамоа мураббийларига осон. Лекин биз бу борада мақтана олмаймиз. Фикримга қўшиласизми?\n- Юз фоиз қўшиламан. Ҳозир терма жамоа даражасидаги 13 ёки 14 нафар футболчига эгамиз. Қолганлар деярли бир хил савиядаги ўйинчилар. Буни ҳам тан олиш керак. Қолаверса, биз ўтган йили ўтказилган учрашувларнинг ҳеч бирида оптимал таркиб билан ўйнамадик. Эрон билан муҳим баҳсда Одил Аҳмедов майдонга тушмади. Жанубий Кореяга қарши кечган учрашувда бизга сув ва ҳаводек зарур бўлган Жепаров ва Ҳайдаровнинг хизматларидан фойдалана олмадик. Ўша ўйинда айнан майдон марказида тўпни назорат қилишимиз талаб этилганди. Ўйлайманки, саралашнинг қолган 5та учрашувида бундай муаммолар бизни четлаб ўтади.


Ўзбекистон Республикаси Олий Мажлиси палаталари томонидан БМТ, ЕХҲТ, К. Аденауэр ҳамда Ф. Эберт номидаги жамғармаларнинг мамлакатимиздаги ваколатхоналари билан ҳамкорликда ташкил этилган мазкур тадбирда Қонунчилик палатаси депутатлари, Сенат аъзолари, халқ депутатлари маҳаллий Кенгашлари депутатлари, Бельгия, Германия, Италия, Латвия, Словения ва бошқа давлатларнинг парламент аъзолари ҳамда экспертлар қатнашди.\nТаъкидланганидек, Ўзбекистонда мустақилликнинг дастлабки йиллариданоқ Конституция ва қонунлар устуворлигини таъминлаш тараққиётнинг энг асосий тамойилларидан бири сифатида белгиланган бўлиб, бу мамлакатни демократик янгилаш, одамларни қонунларга ҳурмат руҳида тарбиялаш, юксак ҳуқуқий онг ҳамда ҳуқуқий маданиятни шакллантиришга йўналтирилган ишларда устуворлик касб этмоқда.\nДавлатимиз раҳбари Ўзбекистон Республикаси Конституцияси қабул қилинганининг 23 йиллигига бағишланган тантанали маросимдаги маърузасида қайд этганидек, бизнинг бош мақсадимиз — фақат ҳуқуқий демократик давлат эмас, балки адолатли жамият қуриш.\nКонференция иштирокчилари қонунчилик ҳужжатларини аҳолига ва ижрочиларга етказиш ҳамда ҳуқуқий ахборотни тарқатиш самараси сифатида қонунийликни мустаҳкамлаш жиҳатларига диққат-эътибор қаратишди. Айтиб ўтилганидек, Ўзбекистонда аҳолининг ҳуқуқий маданиятини юксалтиришга катта аҳамият берилаётир. Жамиятда ҳуқуқий маданиятни юксалтириш Миллий дастури амалга оширилди. У ўқув муассасаларида, меҳнат жамоаларида, фуқароларнинг ўзини ўзи бошқариш органларида бу борадаги ишларни тўлиқ қамраб олди. Қабул қилинган қонунларни ижрочиларга етказишнинг ташкилий-ҳуқуқий механизмлари яратилган. Шу билан бирга, уларни оммавий ахборот воситаларида, тегишли тармоқ нашрларида ўз вақтида эълон қилинишига алоҳида урғу берилди. 2012 йилда қабул қилинган янги таҳрирдаги -“Норматив-ҳуқуқий ҳужжатлар тўғрисида”ги Қонун билан қонунчилик ҳужжатларини нашр этиш талаблари ўрнатилди, меъёрий-ҳуқуқий ҳужжатларни чоп қилишнинг расмий манбалари аниқлаштирилиб, уларни нашр этиш ва давлат рўйхатига олиш масалаларига эътибор қаратилди.\n2014 йилда қабул қилинган “Давлат ҳокимияти ва бошқаруви органлари фаолиятининг очиқлиги тўғрисида”ги Қонунда, хусусан, аҳолини қонунчиликдаги янгиликлар, жойларда қабул қилинаётган қарорлар билан кенг хабардор этиш механизмлари белгиланди. Ҳозирги вақтда ҳуқуқий ахборотлар электрон шаклда тарқатилмоқда, интернетда, шу жумладан, давлат органларининг расмий веб-сайтларида жойлаштирилаяпти. Жорий йилнинг июнь ойида кучга кирадиган “Электрон ҳукумат тўғрисида”ги Қонун ҳуқуқий ахборотни тарқатишда муҳим ўрин эгаллайди.\nАнжуман қатнашчилари аҳолига меъёрий-ҳуқуқий ҳужжатларни етказишда, шунингдек, давлат ҳокимияти ва бошқаруви органлари томонидан қонунларнинг сўзсиз бажарилишини таъминлашда давлат органлари, ОАВ, ННТнинг ролини таъкидлаб ўтишди. Қуйи палата депутатлари қонун лойиҳасини мутахассислар, олимлар, ННТ, ОАВ вакилларини жалб этган ҳолда кенг муҳокама қилиш тажрибаси билан ўртоқлашди. Улар идоравий сайтларда, Қонунчилик палатаси ресурсларида эълон қилиб борилаяпти. Келиб тушаётган таклифлар ҳуқуқий ҳужжат устида ишлашда ҳисобга олинаётир. Бу -фуқароларнинг ҳуқуқий маданиятини юксалтириш ва уларнинг мамлакат ҳаётида фаол иштирок этишларига имкон бермоқда.\nДепутатлар ижрочиларни қабул қилинган меъёрий-ҳуқуқий ҳужжатлар, қонунларнинг мақсади ва мазмуни ҳақида хабардор қилиш тартибларини аниқ белгилашнинг ҳуқуқий асосларини такомиллаштириш, шунингдек, барча тузилма, аввало, мансабдор шахсларнинг қабул қилинаётган қонунларни ижрочиларга ўз вақтида етказиш, уларнинг бажарилиши устидан таъсирчан назорат ўрнатиш бўйича жавобгарлигини кучайтириш муҳимлигини билдиришди.\nКонференцияда хорижлик экспертларнинг қонунлар ижросини таъминлаш механизмларини ҳуқуқий жиҳатдан мустаҳкамлаш, давлат органлари фаолияти самарадорлигини ошириш, парламентнинг ушбу йўналишда давлат тузилмалари, фуқаролик жамияти институтлари ва ОАВ билан ҳамкорлигининг муҳим жиҳатларига оид маърузалари тингланди.\nИштирокчилар қонунлар ва бошқа меъёрий-ҳуқуқий ҳужжатларнинг матнларини фуқароларнинг ўзини ўзи бошқариш органларига мажбурий тарзда юбориш орқали ҳуқуқий ахборотни тарқатиш ҳақидаги меъёрнинг қонунчилик асосида мустаҳкамланиши киритилаётган ўзгартиш ва қўшимчалардан аҳолини кенг хабардор этишга хизмат қилади, деган фикрни айтишди.\nХалқаро конференция якунида қатнашчилар томонидан қонунийликни мустаҳкамлаш, ҳуқуқий ахборотни тарқатиш тизимини янада такомиллаштиришга оид таклиф ҳамда тавсиялар ишлаб чиқилди.\nИвета ГРИГУЛЕ, Европа парламенти депутати:\n— Мамлакатингизда қонун устуворлигини таъминлаш адолатли жамиятни барпо этишнинг кафолати ҳисобланади. Юртингизда белгилаб олинган юксак мақсадларга -изчил эришилаётгани эътирофга лойиқ бўлиб, Ўзбекистон тажрибаси нафақат минтақа, балки Европа учун ҳам намуна бўла олади. Биз амалиётда давлат органлари фаолиятининг очиқлиги таъминланаётганига гувоҳ бўлаяпмиз. Бу эса фуқаролик жамиятини янада ривожлантиришнинг муҳим омилидир.\nАндрейс МАМИКИНС, Европа парламенти депутати:\n— Фуқароларнинг юксак ҳуқуқий маданияти, ҳуқуқ ва қонуний манфаатларини қатъий ҳимоя қилишга бўлган интилиши мамлакатда қонун устуворлигини таъминлашнинг муҳим жиҳатидир. Бунинг учун, назаримда, Ўзбекистонда барча ҳуқуқий шарт-шароит яратилган, энг муҳими, амалда қонунийлик тамойили тўлиқ таъминланаяпти.\nЭрик АКСЕ, Қонун ҳужжатлари таъсирини баҳолаш институти ижрочи директори (Бельгия):\n— Конференцияда Ўзбекистоннинг қонунлар ижросини таъминлаш самарадорлигини ошириш борасидаги тажрибаси билан яқиндан танишдик. Ушбу тизимни босқичма-босқич такомиллаштириш борасида изчил иш олиб борилмоқда, мазкур соҳада халқаро ҳамкорликни жадал ривожлантиришнинг ҳуқуқий асослари яратилган. Бу мамлакатингиз ҳуқуқий демократик давлат барпо этиш йўлидан дадил бораётганини кўрсатади.\nУго ИНТИНИ, Италиянинг Осиё ва Ўрта Ер денгизи минтақаси масалалари бўйича институти вице-президенти:\n— Мазкур анжуман мавзуси барча иштирокчи учун катта аҳамиятга эгадир. Зеро, биз қабул қилинган ҳуқуқий ҳужжатларнинг аҳолига етиб бориши, уларнинг сўзсиз -бажарилишига оид амалиётни батафсил ўрганиб чиқдик. Ўзбекистон тажрибаси Италия учун жуда муҳимдир. Бизда ҳам қонунчиликни ривожлантириш бўйича фаол саъй-ҳаракатлар олиб борилмоқда.\nКези келганда таъкидлаш жоизки, Ўзбекистон билан Италия парламенти ўртасида ўзаро ҳамкорлик алоқалари изчил равнақ топаётир. Бундай конференциялар бу борада муҳим аҳамиятга эга.\nМазкур рукндаги бошқа мақолалар: « Ўзбекистон Республикаси Олий Мажлиси Сенатининг бешинчи ялпи мажлиси тўғрисида ахборот\tТобиас Эллвуд: Ўзбекистон — буюк британия ҳамкорлиги кўплаб соҳаларда изчил ривожланмоқда »


16:39 / 17.07.2020\nҚирғизистонда биргина июль ойида Covid-19 билан касалланганлар сони тўрт ярим баробарга ошди, соғлиқни сақлаш тизими юкламани қабул қилишда қийнала бошлади, депутатлар таътилга кетишди, кўплаб инсонларда ваҳима бошланди.\nБишкекда тўққизта стационар очилди / REUTERS\nBBC мухбири Наргиза Рисқулова касалликни бошдан кечирганлар ва яқинларини йўқотган айрим кишилар билан суҳбат қурган.\n33 ёшли Гулнора ҳамкасблари билан бир ярим ойлик карантиндан қайтиб ишга чиққанидан ҳафта ўтмасдан Covid-19 юқтириб олди. Гулноранинг вазифаси шартномалар тузиш ва мижозлар билан музокаралар олиб боришдан иборат. Улардан бири коронавирусга тести мусбат чиққанини айтади.\n«Биз шокда эдик, у асло йўталмаган, аксирмаган эди. Маълум бўлишича, у касалликни симптомсиз кечирган, — дея ҳикоя қилади Гулнора. — Ҳолбуки, офисимизда ниқоб ва қўлқопда юриш мажбурий эди, уларни ўз-ўзимиз қолганда ёки тушлик қилгандагина ечардик. Бу мижоз офисимизга тез-тез келиб турар, ҳаттоки бир неча бор биз билан тушлик ҳам қилган эди. Ундан юқтирган бўлишимиз эҳтимоли катта».\nБишкекдаги масжидга киришда ҳарорат ўлчанмоқда / EPA\nГулнора Қирғизистонда Covid-19 бошланганидан тўрт ой ўтиб касалланди. Дастлабки уч зарарланиш март ойи бошларида Саудия Арабистонидан умрадан учиб келган зиёратчиларда аниқланганди. Ўшанда Covid-19’га қарши курашувчи республика штаби бу уч киши уй карантини қоидаларига риоя қилмасдан 150дан зиёд инсон билан алоқа қилгани, шу сабаб уларни яккалаб, тестдан ўтказиш кераклигини айтган эди.\nҚирғизистон қўшнилари Қозоғистон ва Ўзбекистон каби март ойининг охирларида ҳаво чегараларини ёпиб, бутун мамлакат бўйлаб қатъий чекловларни жорий этди.\nМамлакатнинг уч йирик шаҳри Бишкек, Ўш ва Жалолободда, шунингдек, бир неча туманларда фавқулодда ҳолат режими ҳамда комендантлик соати жорий этилди. Маҳаллий аҳолига заруратсиз уйни тарк этмаслик тавсия этилди. Кўплаб корхоналарнинг ходимлари масофадан ишлашга ўтди, жамоат транспорти ва такси фаолияти тўхтатилди, мамлакатдаги барча ўқув даргоҳлари ва болалар боғчалари қарийб икки ойга ёпилди. Комендантлик соатини бузганлар ушланиб, жаримага тортилди.\nБундай қатъий чоралар Қирғизистонга қимматга тушди: солиқ тушумлари ўн марталаб камайиб кетди. Бюджет тақчиллиги бешдан бир қисмини йўқотиб, мисли кўрилмаган 37 млрд сўмга етди (500 млн долларга яқин). Иқтисодиёт вазирлиги прогнозига кўра, йил якунларига кўра мамлакатни минтақадаги энг кескин ЯИМ тушиши кутмоқда — минус 5,3 фоизгача. Бунақа кризисни Қирғизистон фақат 1990-йилларда кўрган.\nМай ойида карантин юмшатилгач, ССВ ўз ҳаракатларини муваффақиятли деб атади, чунки 6,5 миллион аҳолига 1002та касалланиш ҳолати қайд этилган, ўлимлар сони 12тани ташкил этарди. Касалланганларнинг кўпчилиги бошқа давлатлардан кириб келган эди, жумладан, Россиядан.\nҚирғизистон чекловларни секин-аста, бир ой давомида юмшата бошлади: бирин-кетин иқтисодиётнинг барча соҳалари, жамоат транспорти ва бозорлар фаолиятига рухсат берилди. Ўшанда Covid-19’дан зарарланиш ҳолатлари 2 мингга чиқди.\nБироқ, июнь ойида — барча чеклов чоралари бекор қилингач, юқтирганлар сони геометрик прогрессия бўйича ўса бошлади: карантин чоғида кунига 25-80 нафар касал аниқланаётган эди, июнь ўрталаридан баъзи кунларда янги ҳолатлар сони 300дан 700га чиқди.\nАйни кунларда бутун шаҳар бўйлаб «тез ёрдам» машиналарини сиреналари тинмаяпти, одамлар саросимага тушиб қолган.\n«Мен ўтириб олиб йиғлардим»\nССВ томонидан Covid-19 юқтирганлар учун ажратилган 2 мингта ўрин етишмаслиги кундек равшан бўлгач, касалликни енгил ва ўртача енгил шаклда кечираётганларга врачлар уйда даволанишни тавсия эта бошлашди. Янги ўринлар бошқа касалхоналар ва корхоналарда очила бошлади.\nГулнора ҳам касалликни осонгина кечириш мумкин деб ўйларди. Дастлабки уч кун у ССВнинг «118» шошилинч рақамига қўнғироқ қилиб, Covid-19 юқтирган киши билан алоқада бўлганини хабар бермоқчи эди. Шу вақт ичида у ҳар эҳтимолга қарши хусусий лабораторияга таҳлил топширган.\n«Менинг натижаларим манфий чиқди. Лекин икки кун ўтиб мазам қоча бошлади: иситмам кўтарилди, йўтал тутди, суякларим қақшаб оғрирди. Мен эса оддий шамоллашдек даволана бошладим, С витамини ва сув ичдим», — дейди Гулнора.\nУ участка врачи ҳузурига бора олмади. ССВ томонидан ташкил этилган мобил бригадалар ҳаммага ҳам қарашга улгуролмаётган эди. Тест топширганидан 5 кун ўтибгина лабораториядан қайта қўнғироқ қилиб, ундан Covid-19 топилганини айтишган.\n«Менга кўп касаллардан таҳлил олингани туфайли адашиб кетишганини тушунтиришди ва менга нотўғри таҳлил жўнатишган экан, — деб эслайди Гулнора. — Уларнинг қўнғироғидан сўнг ваҳимага тушиб қолдим, мен бу хато натижа туфайли бир ҳафтадан бери бемалол ишга қатнаб юргандим, ҳаттоки дам олиш кунлари қариндошларимни ҳам зиёрат қилгандим. Мен яна жон ҳолатда «118»га қўнғироқ қила бошладим, улар эса юзинчи уринишимда гўшакни кўтариб, ҳеч нарсада ёрдам бера олмасликлари, «тез ёрдам»га қўнғироқ қилишим кераклигини айтишди. Эллигинчи мартада «тез ёрдам»га қўнғироқ қилиб тушдим, улар эса икки кунлардан сўнг навбатим келишини, шунда ҳам ёнимга бирровга келиб кетишлари, касалхонага ётқизиш ҳақида гап-сўз бўлиши мумкин эмаслигини айтишди. Мен ҳеч қачон ўзимни бу қадар ёлғиз ва ташландиқ ҳис қилмагандим. Мен бир қўлимда телефон, иккинчисида Covid-19’га мусбат натижа билан ўтириб, йиғлардим».\nАввал Қирғизистонда коронавирусга тест топшириш фақат врач йўлланмаси билан, пациент касалланган инсон билан алоқада бўлган бўлсагина ўтказиларди. Бироқ, июндан бошлаб исталган киши хусусий лабораторияларда тест топшириши мумкин.\nШундан бери қирғиз ижтимоий тармоқлари эълонлар тахтасига ўхшайди. Касаллар ва уларнинг қариндошлари интернетда ва дорихоналарда машҳур дориларни — оддий парацетамолдан тортиб, кислород концентратлари (атмосферадан кислород ажратиб олувчи аппарат) қидира бошлашди. Одамларнинг аксарияти ўзлари даволанишмоқда, айримлар Телеграмда онлайн маслаҳат бераётган кўнгилли врачларга мурожаат қилишган.\nГулнора ҳам таниш дўхтирдан телефон орқали тавсиялар олди, бироқ икки ҳафтадан сўнг унинг аҳволи янада оғирлашди. Шунда у хусусий клиникалардан бирига бориб ўпкасини рентгенга туширди. Маълум бўлишича, унда икки томонлама зотилжам ривожланиб, ўпканинг 30 фоизини зарарлаган. Нафас олишим соат ўтган сайин оғирлашаётгани бекорга эмаскан, дейди у.\nҚирғизистонда касалланиш даражаси июль ойи бошида кескин кўпайди. Ўшанда республика штаби Covid-19’нинг вафот этганлар билан бир қаторда касалхонадан ташқари зотилжамдан ўлганлар сонини хабар қила бошлади. Июль ойининг дастлабки 13 кунида ўлганлар сони 372 нафарни ташкил этди, ҳолбуки расмий маълумотларга кўра мамлакат бўйлаб коронавирусдан ўлганларнинг жами сони 167 нафар бўлган.\nЎпкаси шамоллашидан вафот этганларда коронавирусга тест манфий чиққан. Бироқ ЖССТ вакили Майкл Райан яқинда минтақадаги бир неча давлатларда шундай тенденция кузатилаётгани, бундай ўлимларга сабаб нотўғри ташхисланган Covid-19 бўлиши мумкинлигини айтиб ўтган.\nЖССТ баёнотидан сўнг Қирғизистон ССВ касалхонадан ташқари зотилжам статистик ҳолатлари энди коронавирус кўриниши деб тан олиниши ҳақида эълон қилган.\nКасалликнинг кескин авж олиши шароитида тиббиёт хизматчиларига айниқса қийин бўлмоқда. 12 минг касалдан ҳар олтинчи киши соғлиқни сақлаш соҳасида меҳнат қилади — бу икки минг киши дегани. Биргина 14 июль куни врачлар ва ҳамширалар ўртасида 105 нафар Covid-19 юқтирганлар аниқланган.\nБишкекдаги кундузги стационарлардан бирида. Фото: EPA\nТиббий хизматчилар интенсив тарзда ортиқча ишлаш, ёмон шароитлар ва индивидуал ҳимоя воситалари етишмаслигидан касаллана бошлашди. Воситалар инфекция тарқалишининг бошланишида ҳам фожиали тарзда етишмасди, натижада кўплаб врачлар касаллик таътилига чиқиб кетган эди.\nМасалан, Covid-19 ва касалхонадан ташқари зотилжам ташхиси билан 450 киши ётган Бишкекдаги миллий госпиталда 145 врач даволанмоқда. Уларнинг орасида соғлиқни сақлаш вазири Собиржон Абдикаримов ва бош санитария врачи Нурболот Усенбоев ҳам бор.\nГулноранинг эса омади бор экан: Бишкекдаги юқумли касалликлар шифохонаси врачи билан қариндошларидан бири таниш экан, у нафас олишга қийнала бошлагач, шифохонага ётқизилди. Бироқ, шифохоналар тўлиб кетганидан, кўпчиликка ёрдам беришнинг имкони бўлмади. Маҳаллий ОАВ хабарига кўра, зотилжамга чалинган икки киши пойтахт шифохоналарининг остонасида жон берган.\nТўлиб кетган шифохоналар\n27 ёшли Нуройим ва унинг 50 ёшли онаси шифохонага ётиш учун озмунча тер тўкишмади. Касалхонанинг абгор ҳолати ҳақида қиз Твиттерида ёзиб чиқди, унинг ҳикояси кенг муҳокама этилди.\n«Бизни ниҳоят қабул қилишмоқда. Кузатувчисиз 5-қаватга бориб, исталган очиқ палатага кириб ётишимиз мумкин экан. Лифт оғир аҳволдаги касаллар ортилган аравалар билан банд. Иккита чамадон учун пастга тушиб, уни яна бешинчи қаватга олиб чиқяпман. Бир соатгина аввал очилган бўлимда аллақачон 30 бемор тўпланди», — деб ёзади Нуройим.\nТеряю все надежды. Звоню маминым братьям, у нее их к слову пятеро. Поняла преимущество многодетных семей, они реактивно собрались за полчаса. Обзвонили всех и вся, кто-то поехал за лекарствами, кто-то за ужином, кто-то отвозить мою машину. К сожалению не без подключения связей\nНуройим бир врач икки ҳамшираси билан айримлари ўпкага сунъий нафас берувчи қурилмаларга, яна баъзилари кислород концентраторларига уланган 30 беморга қараётганини тасвирлаб берган. У оғир аҳволдаги етти беморга 5та нафас берувчи аппарат борлигини, бир неча киши кўз ўнгида ўлганини тасвирлаган.\nВазирлик 15 июлга келиб, соғлиқни сақлаш муассасаларида 220 дона сунъий нафас бериш аппаратлари етишмаслигини расман айтиб чиқди.\nПандемия бошланиши аввалида ССВ коронавирусга қарши курашиш учун махсус ҳисоб рақам очган эди. Унга донорлар, халқаро ташкилотлар, шунингдек оддий фуқаролар ҳам маблағ кўчириб беришган. Тўпланган 321,2 млн долларнинг катта қисмини (170 млн доллари) ҳукумат врачлар ва ўқитувчиларга маош ва пенсиялар тўлашга йўналтирди. Коронавирусга бевосита курашиш учун 2,2 млн доллар сарфланди. 148 миллиони эса ҳалигача ишлатилмай турибди. Қатъий карантин жорий этилган бошқа мамлакатлардан фарқли ўлароқ, Қирғизистонда локдаун чоғида бирорта махсус шифохона қурилмади, врачлар махсус ўқитилмади.\nКасалланиш ҳолатлари кескин авж олиши қўшни Қозоғистон ва Ўзбекистонда ҳам кузатилмоқда. У ердаги ҳукуматлар оғирлашган эпидемиологик вазиятдан утфайли иккинчи карантинни жорий этишди, бироқ Қирғизистон президенти мамлакат яна бир бор ўз иқтисодиётини фалаж қила олмаслигини айтди.\nБишкекдаги кундузги стационар. Фото: «СООБЩА»\nБунинг ўрнига ҳукумат бир қатор чеклаш чораларини жорий этди, масалан, жамоат транспорти энди фақат тиғиз вақтларда ишлайди. Бу эса автобус ва йўналишли таксилар тўлиб кетишига сабаб бўлди.\n1 июлда ҳукумат касалхонадаги ўринлар ҳам, ўпкага сунъий нафас бериш аппаратлари ҳам етишмаслигини тан олди ва касалхоналарга юкламаларни камайтириш мақсадида кундузги стационарлар очишга қарор қилди.\nБишкекдаги тўққизта турли объектларда, жумладан, спорт саройи, ҳаттоки собиқ нонвойхона биносида шундай марказлар очилди. Улар асосан укол олишга муҳтож беморларга мўлжалланган.\nКаравотлар, ускуналар ва препаратлар учун бутун жаҳон бўйлаб пул йиғилди — қирғиз бизнесменлари ўз меҳмонхоналарини таклиф қилишди, ўпкага сунъий нафас юбориш қурилмаларига маблағ краудфандинг ёрдамида тўпланди. Беминнат ёрдам бериш учун волонтёрлар, ординаторлар, тиббиёт институти талабалари шошилишди.\n«Икки кунда вирус бор будимдан айирди»\nГулнора шифохонага ётқизилишдан аввал бундай стационарда икки кун ётган. У буни қўрқинчли тушдек эслайди. Стационарга нафақат касалликни енгил кечираётганларни, ўлаётганларни ҳам келтиришарди, деб эслайди у.\n«У ерга одам оқиб келиши тўхтамасди. Кимдир нафаси тиқилиб қолган қариндошини келтириб, кислородга улаб, ўзлари эса бутун шаҳар бўйлаб дори излаб кетарди. Кўзимнинг ўнгида шундай беморлардан бири нафас ололмасдан ўлди», — деб ҳикоя қилади Гулнора.\nСтационарлар ишлашининг биринчи ҳафтасида у ерда етти киши ўлган. Улардан бири — медицина институтининг 21 ёшли талабаси Одиной Мурзабекова меҳмонхонада қилинган стационарнинг волонтёри эди. Ҳамкасбларининг айтишича, унга ўз вақтида ёрдам кўрсата олишмаган, чунки мобил шифохонада реанимация бўлмаган.\n42 ёшли Светлана пандемия чоғида ҳам онасидан, ҳам отасидан ажраган. Аввалига касалхонада онаси вафот этган: инсультга чалинган аёлда касаллик жуда тез авж олган. Кейин кундузги стационарга элтаётган «тез ёрдам» машинасида отаси — уни ётқизишга ҳам улгуришмаган.\n«Онам бир сутка ичида тамом бўлди. Уни дафн этганимиз ҳамоно отамга касал тегди, — дейди Светлана. — Мен чопа-чоп қилиб, касалхоналарга қўнғироқ қила бошладим, бирортасида жой йўқ эди. Отам оғирлашиб қолгач, «тез ёрдам» чақирдик, уни машинага ортиб касалхонама-касалхона 5 соат кездик. Кимдир кундузги стационарда ўпкага нафас берувчи қурилма бор деди, биз йўлга тушганимда отам нафас олмай қўйганди. Бир кунда коронавирус ҳамма яқинларимдан айирди».


Москва суди "СтопХам" ҳаракати фаолиятини тўхтатди\n18:11 / 30.03.2016\nРоссияда "СтопХам" фаолияти Москва шаҳари суди орқали тўхтатилган. Бу ҳақда Федерал солиқ хизмати сайтида маълум қилинган.\n"Фонтанка" нашри хабарида ёзилишича, ташкилот фаолиятини тўхтатиш ҳақидаги қарор 2015 йилнинг 12 октябрида Адлия вазирлиги талаби билан қабул қилинганди.\nТАСС агентлиги хабарида келтирилишича, йўлларда ҳайдовчиларни йўлда ҳаракатланиш қоидаларига амал қилиш билан шуғулланувчи кўнгиллилар ҳаракати фаолиятини тўхтатиш ҳақидаги қарор 21 март кунидан бошлаб кучга кирган.\nХабарда айтилишича, қарорга шикоят билдирувчилар бўлмаган ва қарор ижросини таъминлаш белгиланган.\nАдлия вазирлиги матбуот хизматининг "Фонтанка" нашрига маълум қилишича, ҳаракат аъзолари шу вақтгача бир неча марта Россия қонунчилиги ташқарисида ҳаракатланишгани қайд этилган.\nЛойиҳа асосчиси, жамоат фаоли Дмитрий Чугунов эса "Русской службе новостей" нашрига билдиришича, бу қарорни қабул қилиш жараёни ҳаракат аъзолари иштирокисиз кечган.\n"Биз учун бу кутилмаган иш бўлди. Бу қарор муҳокамасида биз ҳам иштирок этишимиз керак эди, лекин бизни чақиришмаган. Биз бу ўринда қоидабузарлик амалга оширилган деб биламиз", деган у.\n"Агар юридик мақомимизни олиб қўйишадиган бўлишса, бу лойиҳанинг якунланганини англатмайди. Биз бошқасини очамиз", дея қўшимча қилади Чегунов.\nУнинг эслатишича, ҳаракат 2010 йилдан 2013 йилгача юридик шахс мақомисиз фаолият юритган.\n"СтопХам" ("Тўхта, сурбет") ҳаракатига 2010 йилда Россияда асос солинган. Бу ҳаракат кейинроқ МДҲнинг бошқа мамлакатларига ҳам ёйилган.\nБунда ҳаракат иштирокчилари қоидабузар ҳайдовчиларнинг ҳаракатларини кузатув камераларига ёзиб олиб, алоҳида кўрсатув ҳолида интернетга юклайди. Шунингдек, ўзларининг чақириқларига кўнмаган ҳайдовчиларнинг машиналари олд ойнасига "Мне плевать на всех, паркуюсь, где хочу" (Менга барибир, қаерга истасам, ўша ерга машинамни қўяман) ёзуви битилган қоғозларни ёпиштиришади ва уни изза қилишади.\nРоссияда февраль ойида ҳаракат аъзоларидан бири олимпиада чемпиони, гимнастикачи Алексей Немов билан ўз ишини бажариш чоғида муштлашиб кетганди.\nЎзбекистонда бу ҳаракат вазифаларига ўхшаш вазифани "Водители Ташкента" гуруҳи амалга оширади.


Ўз уйига сиғмаган санъаткор ота дарди: “40 та ўғил битта отани боқолмаскан…” | Бир пиёла чой\n← “Эримнинг жирканч қиёфаси хорижда фош бўлди”\nТошкентда уй-жойини яширинча ижарага берганлар жазоланмоқда →\nЎз уйига сиғмаган санъаткор ота дарди: “40 та ўғил битта отани боқолмаскан…”\tPosted on October 6, 2016\tby birpiyolachoy Эркин ака иккита боласи билан тул қолганида каттаси тўққиз, кичиги олти ёшда эди. Марҳума аёли Маликахонни жону дилидан севарди. Болалар уйида ўсгани учун қондоши-да йўқ эди. Маҳалла оқсоқолининг раҳнамолигида бир-иккита қўшниси неча марта уни қайта уйлантиришга уриниб кўришди.\n— Болаларинг ҳали ёш, улардан она меҳрини қийма, — дейишди.\n— Санъаткор бўлсанг, баъзан куни бўйи, баъзан эса кунлаб уйда бўлмайсан, улардан кимдир кўз-қулоқ бўлиши керак, — дейишди.\n— Меҳр кўзда, сеҳр сўзда. Шундай экан, меҳр тафти, дардкашликни дариғ тутма улардан, — деб ҳам кўришди.\nБироқ фойдаси бўлмади. Эркин ҳофиз аҳдида собит қолди. Марҳума суюклисига хиёнат қилмади. Бошқа уйланмади ва бир оёғи уйда, иккинчи оёғи кўчада ҳолда фарзандларини ўзи вояга етказди. Бошида ҳаммаси яхши кетаётганди. Тўйлар, концертлар, тадбирлар… Хизмат шу қадар кўп эдики, ҳатто бош қашиб қўйиш ҳам малол келарди. Аммо ойлар, йиллар ўтгани сайин халқнинг севимли ҳофизи аста-секин бўйнини қиса бошлади. Чет эл сафарлари ҳам, гастроллар ҳам, ҳатто тўйларнинг ҳовури ҳам секин-аста босилди. Рақобатга дош бериб бўлмай қолди. Кундан кунга янги хонандаларнинг, хит қўшиқларнинг сони кўпайиб бораверди. Ниҳоят, Эркин аканинг даври ҳам тугади. Айниқса, операциядан сўнг ўзини бирмунча олдириб қўйди. Овозини йўқотди. Ана шундан сўнг санъатни буткул унутишга мажбур бўлди.\nКатта ўғли бирмунча эркароқ чиқди. Еганидан тутиб кийганигача танлайдиган, осоннинг остидан, қийиннинг устидан юрадиган бўлди. Каттам давомчим, кичигим қаровчим бўлади, деб ўйлаганди. Аммо ундай бўлмади. Кичкинаси ҳам тўнғичидан қолишмас, унга қасдма-қасдига юрарди…\nКаттаси курсдошига «ўламан саттор…» бўлиб қолганидан сўнг Эркин ака уни уйлантириб қўйди. «Зора, бу ёғига бир бош ўрнига икки бош, кўпроқ ўйлар, одам бўлар», деб ўйлаганди. Аксинча, икки бошни бир қиламан, деб бир ташвишни икки қилди. Уч бошли аждаҳо олти бошли аждаҳога айланганди. Янги келиннинг қилиқлари тўй кайфияти тарқамай, чимилдиқ йиғиштирилмай бурун чиқди.\n— Устасига барибир экан-да, — дея елка қисишдан нарига ўтолмади қўшнилар.\nАммо аҳён-аҳёнда келиннинг қайнотасини гоҳ пиёлани тушириб юборгани учун, гоҳ боқимандалиги учун койиётганини эшитиб қолишса, ич-ичидан ёлғиз отага раҳмлари келар, аммо аралашишга юраклари бетламасди. Шу зайлда ҳафталарни ойлар қувиб ўтди.\nЭркин ака олтмишдан ўтиб, олтинчи бармоққа айланди-қўйди. Олтинчи бармоқ на бирор ишга ярайди, на кесиб ташлаб бўлади уни. Ўкинди, қадди букилди, сочлари тўкилди, оёқ-қўллари зирқирайдиган, бир йўталса узоқ йўталадиган, юраги ҳам ўқтин-ўқтин азоб берадиган бўлди. Энди у оиласи учун кераксиз жонли буюмга айланганди.\nКелиннинг асли бу хонадонга оёғи оғир келганди, аммо оғир оёқ бўлганидан сўнг вазият батамом тубанлашди. «Шўрлик» келиннинг қийналиб кетгани, зорланишлари самара берди. Рамзий маънода айтганда, дунёга ўзи келиб, ўзи катта бўлган бола «ортиқча юк»ни қариялар уйига олиб боришга, ниҳоят, кўнди.\n— Вой, бели-и-им-м… — деди келин белини бироз силаб, афтини бужмайтириб. — Бирон нарса десангиз-чи, ўлар бўлсам, ўлиб бўлдим-ку!\nИчкари хонада, остонага яқинроқ жойда мук тушиб, ўғли билан келинининг суҳбатига қулоғини динг қилиб ўтирган ота ўғлининг ҳатто «қулт-қулт» ютиниб қўйганини ҳам, чуқур нафас олганини ҳам ёки эшитди, ёки унга шундай туйилди. Энди ҳаммаси биттагина сўзга боғлиқ эди. Битта тақдир, битта ҳаёт, битта юракнинг бор кечинмалари битта ипда эди. Ҳозир ё ип чирмаб олади, ё узилиб кетади.\n— Майли, сен айтганча бўла қолсин, — деди ўғли оғир хўрсиниб.\nТамом. Ип узилди. Эскириб кетган экан-да. Эркин аканинг юрагидаги нимадир ҳам узилди. Аслида, шундай бўлишини олдиндан биларди. Ҳатто бир куни бехосдан иккала ўғлининг суҳбатига ҳам гувоҳ бўлганди. Ўшанда кичкинаси отасига қараш масъулиятини буткул рад этиб, «Менга керакмас» деганини ўз қулоғи билан эшитганида иккала фарзандининг ҳам кўзи остига сиғмаётганини ҳис этганди.\nОта бошини қуйи солди. Кафтига икки томчи суюқлик томганидагина йиғлаётганини сезди. Кўзларини этагига артгач, оғримаётган қўлига суяниб, аранг ўрнидан турди. Столи ёнига бориб, қўлига қоғоз-қалам олди. Нариги хонада муҳокама давом этар, келин эрига қариялар уйининг қулайликлари, қаровчилари, имкониятлари ҳақида оғзидан бол томиб мақтаётганди. Афтидан, у эрининг айниб қолишидан хавфсираётгандек эди. Шунинг учун иккиланишга ҳожат қолмайдиган қилиб гиж-гижлашга ўтганди.\nТонг отишига чамаси бир соатлар қолганида ота мактубга нуқта қўйди. Мактубда Эркин ота ҳамма нарсага батафсил тўхталганди. Жумладан, шу пайтгача оғирини тушириб келгани учун фарзандларидан кечирим сўраган, Қариялар уйига эса бормоқчи эмаслигини, бир танишиникида имкони борича турмоқчилигини, жигаргўшаларидан рози эканини ёзганди. Эркин ота мактубни яна бир бор ўқиб кўргач, «Мени излаб безовта бўлманглар», деган сўзни ёзиб, тагига имзо қўйди. Шкафдан оилавий фотоальбомни ва торини олиб, сумкага жойлади. Ёнига кийим-кечакларини ҳам қўшди, сўнг оҳиста уйни тарк этди.\nМарат кўчанинг муюлишидаги кичкина озиқ-овқат дўконига эгалик қиларди. У қирққа кирган, тишлари ясама, ҳиссиётга берилувчан ва, айниқса, жуда иззатталаб одам эди. Кўпинча қўшиқ хиргойи қилиб юрарди. Қондан ўтганди-да. Унинг отаси бир пайтлар Эркин аканинг созандаси эди. Аммо, афсуски, ришталарни кўпинча тириклар ушлаб тура оларкан. Отасининг вафотидан сўнг икки дўстнинг оилаларида борди-келди сезиларли даражада сийраклашди ва бора-бора узилиб кетди. Бугун бўлса…\nЭркин ака дўстининг ўғли Марат шаҳарнинг у бурчидаги яна битта квартирасини ижарага қўйиши ҳақида олдинлар ҳам эшитганди. Шунинг учун тўғри унинг уйига борди. Аввал бошида Марат Эркин аканинг ғамгин ҳикоясини эшитгач, дилхираликлардан узоқроқ бўлиш учунми, ёки ижара ҳақини қария қай тарзда тўлашини ўйлабми, хуллас, йўқ деб туриб олди. Аммо…\nЁш, умидли хонанда Дилмурод Саидовнинг сўнгги қўшиғи телевидение ва радио мусиқий ўнталигидан тушмай қолди. Табиийки, томошабинлар қўшиқнинг ўзига, санъат аҳли вакиллари эса қўшиқнинг сўзига эътибор қаратишди. Ўша қўшиқнинг муаллифини сўраб-суриштиришлар, ўзларига ҳам қўшиқ ёздириш нияти бошланди санъаткорлар ичида. Шу тариқа Марат Сафоевнинг уйига таниқли ҳофизлар, созандалар серқатнов бўлиб қолишди. Олдинлари ундан қарзи, бундан қарзи борлиги учун букчайиб юрадиган Маратнинг энди бўйнини эгишнинг, кўзига қарашнинг иложи бўлмасди. Икки ой ичида ҳамма ишни йўлга солди. Даставвал Эркин аканинг уйига бориб, ўғиллари билан учрашди. Отаси унинг уйида экани, хавотирга ўрин йўқлигини айтди.\n— Отамдан сўнг ота меҳрини қўмсаб юрардим, — деди у юзига ясама маъюслик бериб, — назаримда худди уйимда файз йўқдек эди. «Қариси бор уйнинг париси бор», деб бежиз айтишмаган экан. Энди кемтикларим тўлгандек бўлди…\nЭркин аканинг уйидагилари кўнглини, хавотирини ва ҳовурини бироз босганидан сўнг Марат бор диққатини шоу-бизнесга қаратди. Деярли йигирмага яқин ҳофизу хонанда, бастакору созандалар билан келишувга эришди. Уларга тайёр қўшиқ ёзиб бериш бўйича эди бу келишув. Тез орада Марат Сафоев Марат Сафо тахаллуси билан шоу-бизнес оламида донг таратди, катта мақомга эришди.\nЭркин аканинг йўқлиги маҳалласида биринчи бўлиб Зариф устага сезилди. Кўча бошидаги автомобилларни таъмирлаш устахонасида ишлайдиган Зариф деган уста йигит билан Эркин ака гарчи ёш жиҳатдан ота-боладек бўлса-да, аммо кўрганлар уларни оғайнилар дейишарди. Эркин ака бекор қолдим дегунча устахонага борар, у ердаги усталарга кўрган-кечирганлари, санъат оламидаги янгиликлар ва, албатта, ўз қўшиқларидан айтиб бериб, дилларини хушнуд қилар, уста боши бўлмиш Зарифнинг хонасига кириб бемалол тушликни ҳам бирга қиларди. Зарифнинг унга ҳурмати катта эди. Ҳар гал Эркин ака келганида унинг ўтирадиган курсисини ҳатто хизматга шай турган шогирдларига ҳам ишонмай, ўз енги билан артиб қўяр, чойни ҳам ўзи дамлаб келарди. Эркин аканинг илҳоми келгудек бўлса, Зариф уни ўзининг хонасига киритар, унга ҳамма шароитларни яратиб берарди. Ўзи бўлса шогирдларига шовқин қилмасликни тайинлаб, ичкарига ҳеч кимни қўймай, эшик тагида қўриқчилик қилиб ўтирарди.\nҚайсидир бир йили Эркин ака Зарифнинг ёз чилласида деразалар ёнини латталар билан тўлдириб юрганини кўриб қизиқди.\n— Зарифбек, нима қиляпсан, ука? Ҳозир саратон бўлса, ёзнинг чилласида ҳам деразаларни бу қадар тирқишларигача ёпарканми одам?\nЗариф сал хижолат тортди.\n— Сизга шовқин кириб, чалғиманг, бемалол ижод қилинг, дегандим, Эркин ака…\nКейин кутилмаганда Эркин ака ғойиб бўлди. Қачон, қаёққа, ким билан, нима учун кетди, ҳеч ким билмайди. Дом-дараксиз кетди. Кейинчалик уни болалари уйига сиғдирмагани овоза бўлди. «Менга ҳатто хайр ҳам демади, мен билан хайрлашмади…»\nУч кун минғирлаб юрди Зариф. Ҳатто бир куни шогирдларига бўлар-бўлмасга бақириб, уришиб берди. «Бирортангдан дўст чиқмайди, дўстлик — йўқлик, сафсата», деб кичкина шогирдини қучоқлаганча насиҳатлар қилди. Ўшандан сўнг Зариф Эркин акани юрагидан суғуриб ташлади. Аммо бугун…\nБугун бўлса, иномаркаси бузилиб, олдига келган Эркин аканинг тўнғиз ўғлини кўрдию, дарди янгиланди. То шогирдлари машинасини тайёрлаб бергунигача игна устида ўтирди. Тилини тишлаб, қўлларини мушт қилиб, зўрға чидаб ўтирди. Ниҳоят, йигит хизмат ҳақини тўлаш учун олдига келганида Зариф унга кинояли илжайди:\n— Шундоқ келиб туринг, акажон. Бунақа йўқ бўлиб кетманг. Қочманг одамлардан, улар гапираверади. Аслида, сиз айбдор эмассиз. Одамлар айбдор, ҳа, одамлар айбдор. «Битта ота қирқта болани боқа оладию, қирқта бола битта отани боқолмайди», деган мақолни яратган халқ айбдор. Нима, энди одамларнинг қош-қовоғига қараб яшашимиз керакми, бизнинг ҳам рўзғоримиз бор, болаларимиз бор. Оталарга болалик қиламан деб, болаларимизга оталик қилишга вақт ажратолмай қолайликми? Сиз хижолат бўлманг, хўпми, халққа бемалол қўшилиб юраверинг!\nЗариф гапини тугатгунча ҳансираб қолди, ўпкасини тўлдириб нафас олди. Сўнг кутилмаганда вазият тескари тус олди. Йигит бўшашиб Зарифнинг курсисига ўтириб қолган бўлса (бу курсида Эркин ака ижод қилар, қадрдон ўрни эди), Зариф хонадан чиқиб кетди…\nКунлар бир маромда ўтаверди. Эркин ота ижара ҳақига келишилгандек қўшиқлар, мусиқалар ёзиб, Маратга бераверди (дарвоқе, энди Марат Сафо бўлган у). Марат эса одатдагидек уларнинг муаллифи сифатида тагига ўз исм-шарифини ёзар, халқ олдида, санъатда «гуллаб» бораверарди. Эл оғзига тушди. Катта «ижодкор» бўлди. Кейинчалик шогирдлар тайёрлашни ҳам йўлга қўйди. Шу тариқа у нафақат бировга оғирини туширмай, қолаверса, нечта одамларнинг рўзғорини гуллатиб юборди.\nАнчадан бери Қариялар уйи билан Меҳрибонлик уйини зиёрат қилишни мўлжаллаб юрган Ориф ака бир куни менга қўнғироқ қилиб, бирга боришимни сўради. Бир дунё дори-дармонлар, озиқ-овқатлар билан у ерга бордик. Эркин ака билан ўша ерда танишдим. Мен унинг ҳикоясини анчагина апоқ-чапоқ бўлиб кетганимиздан сўнг ўз оғзидан эшитдим. «Бировлар»нинг наздида ортиқча юк бўлган одамнинг, аслида, нималарга қодирлигини, у кишининг иродасию матонатини ўшанда юрак-юракдан гарчи тўлиқ ҳис этган бўлсам-да, аммо мен учун, барибир, унинг нимага Маратникидан Қариялар уйига ўтганининг сабабини билолмадим. Эркин ота бу ҳақда менга ҳеч қачон гапириб бермади.\nДарвоқе, Марат Сафо бу исмни гарчи ҳикояда мен қўйган бўлсам-да, аммо унинг прототипи орамизда юрибди. Бугун мен орамизда Эркин отадек инсонлар кўпайиши тарафдори эмасман. Чунки уларнинг юзага чиқиши учун, албатта, жамиятда унинг ўғлига ўхшаганлар ҳам бўлиши керак…\nBo'lishamiz:TwitterFacebookGoogleLike this:Like Loading...\tThis entry was posted in Hayot ko'zgusi. Bookmark the permalink.\t← “Эримнинг жирканч қиёфаси хорижда фош бўлди”


Олой бозори - xabar.uz\nатрофда жойлашган ташкилот ходимларининг бир қисми автомашиналарини Олой бозорининг пуллик «стоянка»сига қўйишга мажбур бўлишаётир. Бозор автотураргоҳи ... чиқим дегандир. Фото: «Xabar.uz» Қисқаси, шу кунларда ишхонаси Олой бозори атрофида жойлаган фуқаролар нафас олгани учун пул тўлашмаяпти, ...\n«Олой бозори» остонасидаги «манзара» (фото)\nсоат 18 05. Тошкентнинг қоқ маркази, туристлар қадами узилмайдиган «Олой бозори» остонасидаги аҳвол. ... соат 18 05. Тошкентнинг қоқ маркази, туристлар қадами узилмайдиган «Олой бозори» остонасидаги аҳвол. ...\nагентлиги расмий сайтида журналист Суҳроб Аввалбоевнинг Тошкентдаги Олой бозорига бағишланган мақоласи чоп этилди. Журналист бозорнинг номини ... Вазирлар Махкамасининг 1996 йил 5 мартдаги 82-сонли қарорга асосан «Олой бозори», «Олой деҳқон бозори» Очиқ Акционерлик Жамиятига айлантирилиб ...


НИҚОБЛИ ҚИЗ - 12 Июня 2014 - Yangiliklar Olami - www.SherlarUz.CoM - SMS SHERLAR, SEVGI SHERLARI, YANGI\nZesMinna, Assonabrern, SmameDwess, RandsyHab, Stephabub, ceapWaisse, Pamelajance\nГлавная » 2014 » Июнь » 12 » НИҚОБЛИ ҚИЗ\nТошойна олдида сочларини тараётган Наргиза ўз аксига термилиб қолди. Оқ-сариқдан келган қизнинг эгнидаги пушти кўйлаги ўзига ярашган, қадди-қомати келишган эди. Кўзлардаги шўх кулги унинг шаддод ва ўйинқароқ эканини ошкор этарди. Гарчи дугоналари орасида шаддодликда унинг олдига тушадигани бўлмаса-да, Наргиза, ўрни келганда, сипо, ақлли ва сермулоҳаза қизга айланарди.\nЮқори синфга ўтгандан бери қанча йигитлар хат ёзмади, дил изҳор қилишмади дейсиз? Лекин қиз буларнинг ҳеч бирига парво қилмади. Тенгқурлари уни «Ниқобли қиз» деб аташарди. Бунинг боиси қизнинг ҳаё либосига буркангани эди.\nМактабни тамомлаган бўлишларига қарамай, улар ҳалиям дугоналар билан йиғилиб туришарди. Учрашув кунлар иссиқ бўлса, қишлоқ боғида, совуқ турса, қизлардан бирортасининг уйида кечарди.\nКунларнинг бирида қизлар яна йиғилишди. Наргиза сал кечикиброқ борди. Дугоналари билан саломлашаркан, қақажон қизлардан бири Наргизага юзланиб, қўшнисиникига меҳмон келганини, у келишган йигит эканини эътироф этди. Қиз ўртоғининг гапларига тушунмади. Чунки қўшнисиникига келган меҳмондан унинг хабари йўқ эди. Қизлардан бири Наргиза ўзини гўлликка солаяпти, деб ўйлаб, унга пичинг қилди:\n— Меҳмон йигит ниқобли экан.\nШундан сўнг қизлар бири олиб, бири қўйиб, Наргизанинг қўшнисиникига келган йигит ҳақида гапира кетишди. Дугоналари билан хайрлашгач, Наргиза йўл бўйи уларнинг гапларини ўйлаб келди. Ён қўшнисиникига келган меҳмон юзига қора матодан ниқоб тортиб юрармиш. Фақат кўзлари очиқ экан. Буниси ҳолва, агар сигарет ёки писта учун дўкончага боришини ҳисобга олмасанг, умуман кўчага чиқмасмиш. «Тавба, бунинг менга нима қизиғи бор?» деб ўйлади Наргиза уйига кираркан.\nЙигит ҳақида ўйламасликка қанчалик тиришмасин, аммо уни кўриш истаги қизга тинчлик бермай қўйди. У ҳар куни эрталаб ва кечки пайт кўчаларга уйларининг ёнидан ўтган ариқчадан сув олиб сепарди. Оқшом тушай деб қолганига қарамай, у ҳануз атрофга сув сепар ва онда-сонда қўшнининг эшигига қараб қўярди. Қўшни хонадон соҳиби дарвозасидан чиққанини кўриб, унга салом берди. Азбаройи қизиққанидан ниқобли йигит ҳақида сўрамоқчи бўлди-ю, уялиб фикридан қайтди. Шу пайт келишган бир йигит қўшнисининг олдига чиқиб, нималарнидир сўраб, тағин ичкари кириб кетди. Наргиза ҳарчанд унинг юзини кўришга уринмасин, ғира-шира қоронғида кўролмади. Қўшнисининг оиласида бундай бўй-бастли одам йўқлигини ҳисобга олиб, аниқ ташхис қўйди: бу ўша — дугоналарини икки соат жаврашга мажбур қилган ниқобли йигит.\nДугоналари билан қишлоқ четидаги эски чорбоғда кўришишга келишган Наргиза ойисини огоҳлантириб, йўлга тушди. У кўчага чиқиб, боғ йўлига бурилган маҳали ариқ бўйида эгилиб, қўлларини юваётган нотаниш кимсани кўрди. У юзини қора мато билан ёпиб олган, кўзлари ва пешонаси очиқ эди. Қизнинг оёқларидан мадор кетди. Юраги гупиллаб уриб, аъзойи бадани музлади. [ www.BePuL.NeT -Saytdan olindi! Eng qiziqarli hikoyalar olami! Tashrif buyuring! BePuL.NeT ]\n— Яхшимисиз? — деди ҳалиги йигит.\nНаргизанинг кўзлари унинг кўзлари билан тўқнаш келди.\n— Ниқобли йигит, — шивирлади қизнинг лаблари. Гарчи ўзи истамаса ҳам, дудоқларидан майин оҳангда, аммо эшитиларли даражада яна бир сўз учди: — Яхшимисиз?\nЙигитнинг кўзида ним кулги ифодаси аксланди.\nҚиз эса манзил сари илдамлади.\nҚизлар уни бесабрлик билан кутишаётган экан.\n— Намунча, оёғингга хина қўйганмидинг? — пичинг қилди Нилуфар исмли дугонаси.\nБирпасда дугоналарнинг гапига гап уланди. Ҳангома борган сари қизирди. Янги модадаги либослар-у йигитлар ҳам назардан четда қолмади. Кейин... гап ниқобли меҳмонга тақалди.\n— У анчадан бери қишлоғимизда юрибди, — деди қизлардан бири.\n— Яхши йигитга ўхшайди, — деб пичирлади ниқобли қиз нигоҳларини ердан узмай ва айни лаҳзаларда ҳалигина йигит билан кўришганини ўйлаб, гапида давом этди: — Хушмуомала экан.\nҚизлар ўзаро кўз уриштириб, мийиғида кулишди.\n— Войбўй, ширинсўз экан, де, — деди Нилуфар қизларга қараб. — Сенга ёқиб қолдими дейман?\n— Бу нима деганинг? — асабийлашди ниқобли қиз.\n— Мени бир нарса жудаям қизиқтираяпти. Неча ёшда экан-а? — деб сўради Нилуфар дугоналаридан.\n— Мени бўлса, юзига нега мато тортиб олгани қизиқтираяпти, — деди Наргиза.\nҚизлар баҳсга киришиб кетишди. Бири "Юзини шунчаки яшириб юраркан”, деса, бошқаси "Жароҳати бордир-да”, дерди.\nНаргиза кун бўйи яна ўша йигит ҳақида ўйлади. Қош қорая бошлаганда, қўлида челак билан кўчага чиқди. Қўшни болакай унинг қўлига икки энлик хат тутқазиб, қизнинг ҳай-ҳайлашига қарамасдан, уйига кириб кетди. Унинг бу ишини ўзича тусмоллаган ниқобли қиз ариқ бўйига ўтириб, қоғозни очди-ю, ҳеч нарса ёзилмаган, оппоқ эканлигидан ҳайрон бўлди.\n— Устимдан кулаяптими? — тўнғиллади Наргиза киприкларини пирпиратиб.\nЭртаси куни ҳам шомдан кейин шу ҳолат такрорланди. Қизнинг ариқ лабида қош чимириб турганини панадан кузатаётган ниқобли йигит олдинига жилмайиб, сўнг жиддий тортди. "Менинг кўнглим шу қоғоздек оппоқ”, хаёлидан ўтказди у. "Наргиза! Сени севаман! Ишон, заррача бўлсин ғайирлигим йўқ. Сенга қалбимни тутқазяпман. Токи ўзинг буни тушунмас экансан, ҳар куни оппоқ қоғоз юборавераман», дерди дилидагини тилига чиқаролмаётган йигит шўрлик.\nОшиқнинг кўнглидан ушбу ўйлар кечаётган бир маҳалда учинчи бор қўлига қоғоз келиб тушган Наргиза жаҳл билан болакайнинг ортидан эргашди. Хаёлида "Ҳозир мендан кўради”, деган қатъият бор эди. Қўшнининг бўсағасига етганда, "Ҳорманг!” деган овоздан чўчиб тушди.\n— Янгам уйдами? — ғазабини яширолмай сўради қиз.\n— Аслида, менда гапингиз бор-ку, янгани нима қиласиз? — жавоб қайтарди йигит.\n— Яхши! Ҳа, сизда гапим бор! — деди қиз тутилиб. — Буларни сиз юборяпсизми? Нима, мени майна қиляпсизми?\n— Очиб ўқинг! Кейин гаплашамиз, — вазминлик билан, аммо эътирозга ўрин қолдирмай сўзлади ниқобли Раҳимжон.\n— Барибир, оппоқ қоғоз... [ www.BePuL.NeT -Saytdan olindi! Eng qiziqarli hikoyalar olami! Tashrif buyuring! BePuL.NeT ]\nҚиз қўлидаги хатни очди, ундаги жумлаларга кўзи тушиб, кўнглидаги гапни тугатолмай, тилини тишлади. Нима дейишини билмай, ортига тисарилди. Икки одим юриб, Раҳимжонга ер остидан қараб, аста пичирлади:\nУйига киргунча негадир юрагини ҳаяжон қамради. Пиёладаги совуқ чойдан ҳўплаб, қақраб кетган лабларини намлади. Мактубни очиб ўқиди: "Наргиза, лозим топсангиз, сиз билан холироқ жойда суҳбатлашмоқчи эдим. Ҳурмат билан Раҳимжон”.\n"Мен билан учрашармиш, — деб ўйлади қиз лабини буриб. — Тушини сувга айтсин”. Аммо кўнглида уйғонган ғалати ҳиссиётлар унга сира тинчлик бермас, ичида бир овоз: «Борсанг, гаплашсанг, нима қилибди?» дегандек бўларди. Наргиза узоқ ўйлади, ўзи билан ўзи олишди: «Бораман... Йўғ-э, бормайман... Борсаммикан?..»\nНиҳоят, қўлига ручка ва қоғоз олиб, ёза бошлади: «Эртага шомда қишлоқ четидаги боғда...»\nШом... Икки ниқобли учрашишди. Суҳбат узоқ давом этди. Илк учрашувнинг ўзиёқ кўп нарсаларни ойдинлаштирди. Шу оқшом икки инсоннинг қалбини жунбишга келтирган бир туйғу уйғонди. Улар бу туйғуни "муҳаббат” деб аташди.\nРаҳимжон Наргизага юзини кўрсатди. Қиз сесканиб кетди, ваҳмдан тош қотди. Йигитнинг юзида кучли куйиш натижасида чандиқ ва доғлар пайдо бўлганди. Йигитнинг айтишича, яхшилаб даволанса, тўрт-беш йил ичида юзи аслига қайтаркан.\nЙигитнинг ўзини тутиши, гап-сўзлари Наргизага ёқиб қолганди. Юзидаги чандиқлар эса уни умуман қизиқтирмасди. Қизнинг қалбига муҳаббат ҳукмронлик қиларди. Наргиза анчагина ўзгарди. У Раҳимжон билан учрашувга ошиқадиган, йигит билан дийдорлашмаса, ўзини қўйишга жой тополмайдиган бўлиб қолди. Бу учрашувлар чоғида йигит-қиз туйғуларга бутунлай эрк беришди...\n— Раҳимжон ака, тўйни тезлатайлик, йўқса, шарманда бўламиз. Бола билан тўй қилишга тўғри келади, — деди бир куни Наргиза ўзини қучиб турган бақувват қўлларни силаб.\n— Албатта, жоним, озгина сабр қил, — қизнинг сочларини силаб, эркалаш оҳангида жавоб берди йигит.\nЙигит билан қизнинг муносабатлари яшин тезлигида бутун қишлоққа шов-шув бўлди. Чунки Наргиза анча ўзгарган, ундаги ўзгаришни ота-онаси ҳам, дугоналари ҳам аллақачон пайқашганди. Қиз ўзини жуда бахтиёр ҳис этарди. Қувонишга арзирли сабабларидан бири вужудида кун сайин улғайиб келаётган митти одамчани Раҳимжондан бўлак ҳали ҳеч кимнинг билмаслигида эди.\n«Яхшиям, уйдагилар ҳомиладорлигимдан бехабар, — деб ўйларди қиз. — Йўқса, ўлдиришади. Тириклайин кўмишади». Унинг юрагида алланечук ваҳима туриб, «Барибир, бир куни ҳаммаси ошкор бўлади, барибир, тириклай кўмишади», деган ўй вужудида титроқ уйғотарди. Дугоналари уни писмиқлиқда айблаб, ҳоли-жонига қўйишмасди. Қиз нима қилишини билмас, гоҳида сиқилганидан ўзини қўйишга жой тополмай қоларди. Фақат ниқобли йигитнинг ёнида бўлган вақтидагина ўзини хотиржам ҳис этар, йигит уни юпатиб, тасалли берарди. Йигитнинг унга ошуфта эканлиги қизни барча азоблардан халос қиларди. У Раҳимжон билан бахтли эди гўё.\nОдатий кунларнинг бирида дийдорлашув жойига, боққа борган Наргизага пода боқиб юрган нотаниш болакай хат тутқазди. Қиз илк марта бўлгандаги эҳтирос билан мактубни очди. Овоз чиқариб ўқиди: «Сени севаман, Наргиза. Аммо уйланиш учун пулим йўқ. Ҳозирча сени ташлаб кетаяпман, мени кечир... Лекин кут, тез орада қайтаман. Албатта, қайтаман. Сени соғиниб, Раҳимжон».\nНаргизанинг бошидан бир челак муздай сув қуйилгандек бўлди. Боши айланиб, ўтириб қолди. Унинг кўзларидаги шўх кулги бир зумда аллақандай мунгга айланди. Қизнинг орияти синган эди. Унинг ориятини топтаб кетишганди... Қиз боғдаги дарахтларнинг бирига ўзини осмоқчи ҳам бўлди. Бироқ вужудидаги иккинчи инсоннинг ҳаётини поймол қилишга ҳақи йўқлигини ҳис этиб, фикридан қайтди. Ҳар қанча дашном-у балоларга чидаб, Раҳимжонни кутишга аҳд қилди. Ўша куни тунда уйига бориб юм-юм йиғлади, ҳасратини болишларга тўкди.\nЎтган фурсат ичида одамлар бир пайтлар ҳаё пардасига бурканиб, «ниқобли» деган номни олган қизнинг ҳомиладор эканлигини пайқашганди.\nЭнди Наргизани «Ниқобли қиз», дейиш қишлоқдошлари учун ғалати эшитиларди.\nМуаллиф: Шавкат ОДИЛЖОН\nКатегория: Hikoyalar to'plami | Просмотров: 1131 | Добавил: Sherlaruz.CoM | Теги: севги, sevgi haqida, love history, севги хакида, Dramma, sevgi nima o'zi?, sevgi, sevgi hikoyalari, love, севги хикоялари | Рейтинг: 0.0/0


Коррупцияда айбланаётган Қозоғистоннинг Ўзбекистондаги элчиси лавозимидан озод этилди - UzNews.uz\nҚозоғистон Президенти Нурсултон Назарбоев фармонига асосан 400 минг доллар ўмарганликда айбланган элчи лавозимидан олинди.\nҚозоғистоннинг Ўзбекистондаги элсиси бюджетдан 378 минг АҚШ долларини ўмарганликда гумонланмоқда.\n«Давлат раҳбарининг фармони билан Утембаев Ерик Милтикбаевич Қозоғистон Республикасининг Ўзбекистон Республикасидаги фавқулодда ва мухтор элчиси лавозимидан вақтинчалик четлатиди»,- дейилади Қозоғистон президентининг расмий сайтида эълон қилинган хабарда.\nҚозоғистоннинг коррупцияга қарши кураш бўйича миллий бюроси матбуот хизматининг хабар беришича, Қозоғистоннинг Ўзбекистондаги элчиси 140 миллион тенгедан (378 минг доллар) ортиқ бюджет маблағини ўмарганликда гумонланмоқда. Ушбу маблағ элчихонанинг янги биноси қурилиши билан боғлиқ вазиятда ўмарилгани айтилмоқда.\nЭслатиб ўтамиз, Ерик Утембаев 2016 йилнинг апрелида Қозоғистоннинг Ўзбекистондаги фавқулодда ва мухтор элчиси этиб тайинланган эди.


КАСБГА САДОҚАТ ВА ТЕЗКОРЛИК » Кармана овози\nКармана овози » ЖАМИЯТ » КАСБГА САДОҚАТ ВА ТЕЗКОРЛИК\nКАСБГА САДОҚАТ ВА ТЕЗКОРЛИК\nБулим: ЖАМИЯТ 1-04-2017, 12:00\nБўлимимиз ходимлари мулкчилик шаклидан қатъи назар туман ташкилот ва корхоналарни, фуқаролар хонадонлари ва молмулкини ишончли муҳофаза қилиб келишмоқда.\nХолисона айтганда, хизматимиздан корхоналар ва ташкилотлар жамоалари, юридик ва жисмоний шахслар мамнун бўлишмоқда. Айни кунларда ходимларимиз томонидан 149 та объект ишончли қўриқлаб келинмоқда.\nАйни баҳор айёми кунларида бўлимимиз ходимлари ўзларига ишониб топширилган объектлар ва фуқаролар хонадонларини ишончли қўриқлаш ва хавфсизлигини таъминлаш билан бир қаторда ҳудудда жиноятчиликка қарши курашиш, ҳуқуқбузарликларнинг олдини олиш, жамоат тартибини сақлашда ҳам фаоллик кўрсатишмоқда. Шунинг баробарида улар туман ҳудудида ўтказилаётган "Қидирув”, "Тозалаш-антитеррор”, "Касса”, "Арсенал” тезкор профилактик тадбирларида ҳам фаол иштирок этишаяпти.\nШуни алоҳида таъкидлаш лозимки, йилнинг ўтган ойлари мобайнида соҳавий хизматлар билан ҳамкорликда олтита мулкий жиноятларни фош қилишда бўлимимиз ходимлари фаол иштирок этишди.\nҲуқуқбузарликлар ўз вақтида ва тезкор суратлар билан бартараф этилаётганлигининг муайян асослари бор, албатта. Негаки, қўриққа олинган объектларда замонавий сигнализация воситалари ўрнатилган, қўриқлаш хизмати ходимларининг жисмоний ва жанговар салоҳияти мунтазам равишда ошириб борилаяпти. Тезкор транспорт воситаларига эгалиги туфайли ўғирлик ёки бошқа салбий ҳолатлар юз берган жойларга тезкор гуруҳлар ўз вақтида етиб боришмоқда.\nКасбга чексиз садоқат ва тезкорлик фаолиятимизнинг бош мезони бўлмоқда.\nтуман ИИБ ҳузуридаги\nВИЛОЯТ ҲОКИМИ НАРПАЙЛИКЛАР БИЛАН УЧРАШДИ\nЯқинда туманимиздаги 11-умумий ўрта таълим мактабида вилоят ҳокими Қ. Турсуновнинг Нарпай ҚФЙ фуқаролари билан учрашуви бўлиб ўтди. Туман ҳокими Ф. Умаров олиб борган сайёр йиғилишда...\nИШОНЧЛИ ҚЎРИҚЛОВ ТИЗИМИ\nИстиқлол йилларида юртимизда барча соҳаларда эътирофли ютуқлар, улкан бунёдкорлик ишларию, замон талаблари даражасига тўлақонли мос равишда маҳалла фуқаролар йиғинлари, таълим...\nКАСБГА САДОҚАТ — УЛУҒ ФАЗИЛАТ\nБугун мамлакатимиз унутилмас бир тарихий воқеликни, эзгу ва улуғ мақсадлар билан тинч-осойишта ҳаёт кечириладиган муқаддас макон барпо этилаётган даврларни бошдан кечираётир. Айни пайтда ўз кучи ва...\nКЎЗ ҚОРАЧИҒИДЕК АСРАБ\nКЎЗ ҚОРАЧИҒИДЕК АСРАБ Мамлакатимизда ҳар бир соҳа вакиллари зиммасига ўзига яраша масъулият, жавобгарлик юкланган. Туман ИИБ ҳузуридаги туманлараро қўриқлаш бўлимимиз фаолияти ҳам...\nОНА ВА БОЛА САЛОМАТ БЎЛСИН\nБиз асосан ҳомиладор аёлларга ва гинекологик хасталикларга учраган аёлларга тиббий ёрдам кўрсатамиз....


Осиё автокомпаниялари PSA билан ҳамкорлик қилмоқчи » Скачать музыку бесплатно новинки музыки 2016-2017\nОсиё автокомпаниялари PSA билан ҳамкорлик қилмоқчи\nКомментариев: 0 Просмотров: 235 Дата: 27-05-2016, 10:05 Франциянинг PSA концерни яқин ойлар ичида малайзиялик ва тайванлик ҳамкорлар билан бирга ишлай бошлаши мумкин. Тайваннинг Luxgen автоширкати французлардан 1,6 литрли двигатель олмоқчи. Ҳозирги вақтда Luxgen автомобилларига 1,8, 2,0 ва 2,2 литрли двигателлар ўрнатилмоқда, хитойлик харидорлар эса кўпроқ мотори 1,6 литрли машиналарни афзал кўришади. Чунки кичик ҳажмли двигатель арзон ва тежамкорлигидан ташқари замон талабига ҳам мосдир. Хитой ҳукумати экологик талабларни янада кучайтириб бораверади. Luxgen эса бозор талабига мослашиш учун замонавий кичик ҳажмли двигатель ишлаб чиқарадиган ҳамкор топишга мажбур. Малайзиянинг Proton фирмаси эса PSA билан ҳамкорлик учун мустақиллигининг бир қисмидан воз кечишга ҳам тайёр. Ҳозирда “Протон” саккиз турдаги русумни ишлаб чиқаради. Уларни ишлаб чиқаришда Mitsubishi ва Honda ёрдамлашган бўлиб, кўпи эскирган. Proton ўтган йили япон фирмалари билан ҳамкорликни тўхтатди. Сўнгги йилларда Proton зарар кўриб ишламоқда. Малайзия ҳукумати стратегик ҳамкор топиш ҳамда янги платформа, двигатель ва бошқа замонавий технологияларни эгаллаш шарти билан “Протон”га 300 млн евро ажратишга тайёр. Ҳозирда “Протон”нинг Suzuki билан ҳамкорлик бўйича шартномаси бор, аммо “Сузуки” Малайзияга фақат бутловчи қисм етказиб беради, маблағ ва технология юзасидан кўмаклашишни кўзда тутмаган. Агар PSA “Протон”нинг ҳамкорига айланса, 600 минг автомобилни ўз ичига олган Малайзия автобозорининг эшиклари французлар учун очилади. Бундан ташқари, PSAда Жануби-Шарқий Осиё бозорларига чиқиш учун имконият пайдо бўлади. Эслатиб ўтамиз: PSA Peugeot Citroën автомобиль ишлаб чиқариш ҳажми бўйича Европада иккинчи ўриндаги концерн саналади. 1976 йилда ташкил топган бўлиб, қароргоҳи Парижда жойлашган. 211 мингдан ортиқ одам ишлайди. - деб хабар бермоқда Carzone.uz нашри.


Алданган қизларим, она қизларим | Muslimaat.uz\nМанзилингиз:Муслимаат»Муслима»Алданган қизларим, она қизларим\nBy Muslimaat.uz on\t Avgust 22, 2011 Муслима\n… Устига шаффоф топик билан на мини-юбка, на «макси-пояс» деб бўлмайдиган нарсани илиб олган… Қизгина, қаёққа шошиласан, нимани қидиряпсан? Тўхта, ҳали кеч эмас, тўхта! Уйингга қайт, ўзлигингга қайт. Сен бошқача ҳаёт учун, бошқа мақсад учун яратилгансан!\nАна энди бу оғир вазиятдан чиқиш йўлларини қидириб қоласиз.\nТабиатан қизиққон, ўжар, сиркаси сув кўтармайдиган қизлар шартта ўз жонига қасд қиладилар – ўзларини машина остига ташлайдилар, томирларини қирқадилар, таблетка ичадилар… Баъзилар ўзини жонига қасд қилган қилиб ҳам кўрсатади – жон ширин, ота-онасини ва айниқса, ўша йигитни қўрқитиб, эътиборини қаратишга уринади… «Ишқилиб, у қайтиб келса бўлди…». Баъзи қизлар газеталарга дардини тўкади – бевафонинг исмидан фақат бош ҳарф ёзилган бўлади. Қолгани – деярли бир хил.\nБу йўлга қандай кириб кетдингиз ахир! Бошида ҳаммаси яхши кетаётган эди-ку… Йўқ, сиз ҳаммасини билардингиз, билиб туриб, ҳақиқатга тик қарагингиз келмади.\nЭсингизда бўлса, синфингизда бир қиз бўларди – камтаргина, жимгина юрарди, яхши ўқирди, дискотекаларга бормас, йигитлар билан ортиқча гаплашмас, ичкиликнинг яқинига йўламас, ҳатто чекишга ҳам қизиқмас эди. Унинг ҳаёти сиз учун зерикарли туюлар, «Ҳеч нарса мумкин эмас экан-да» деб унинг устидан кулардингиз…\nКомпьютерда сиз ўқиётган ушбу сатрларни ёзар эканман, деразадан пастга қарадим. Сизга ўхшаш қизлардан бири, балоғат ёшига етиб қолган қизгина тротуардан шошиб кетиб бормоқда. Устига шаффоф топик билан на мини-юбка, на «макси-пояс» деб бўлмайдиган нарсани илиб олган…\nҚизгина, қаёққа шошиласан, нимани қидиряпсан? Тўхта, ҳали кеч эмас, тўхта! Уйингга қайт, ўзлигингга қайт. Сен бошқача ҳаёт учун, бошқа мақсад учун яратилгансан! Сен бахтли бўлишинг керак!


27 та муҳим замонавий этикет қоидаси | LifeHaq.uz\nЭътиборингизга ўзини ва бошқаларни ҳурмат қиладиган ҳар бир инсон билиши зарур бўлган бугунги кунда долзарб ҳисобланган қоидалар жамланмасини тақдим этамиз.\nАфсуски, аксарият мулоқотнинг маълум меъёрлари ва қоидаларига амал қилишни уятли бир нарсадек қабул қилиб, буни ҳақиқий ҳаётдан анча узоқда бўлган такаббур шахсларнинг ҳулқи аломати дея ҳисоблайдилар. Бироқ, қўпол ва бетакаллуф ҳулқ-атворга жавобан ҳудди шундай муносабат юзага келиши мумкинлигини унутмаслик керак.\nАслида этикет асослари анча соддадир. Бу нутқ маданияти, оддийгина хушмуомалалик, тартибли ташқи кўриниш ва ҳиссиётларни бошқара олишдир. Бу ҳолатларнинг барчаси ҳам эркаклар, ҳам аёлларга тааллуқли.\n1. Агар «Мен сизни таклиф қиламан» иборасини қўллаган бўлсангиз,— бу егулик учун сиз ҳақ тўлашингизни билдиради. Бошқача ибора: «Келинг ресторанга борамиз», — бу вазиятда ҳар ким ўзи учун тўлайди ва фақатгина эркак кишининг ўзи хонимнинг ўрнига тўлашни таклиф қилса, хоним бунга рози бўлиши мумкин.\n2. Ҳеч қачон меҳмонга қўнғироқ қилмасдан келманг. Агар сизни кўришга огоҳлантиришсиз келишган бўлса, бемалол халатда ва соч турмаги воситаларида қолишингиз мумкин. Бир британиялик хоним чақирилмаган меҳмонлар келиб қолганида доим туфли ва шляпасини кийиб, қўлига соябон олишини айтган. Агар келган меҳмон унга ёқимли бўлса, у “Вой, қандай яхши, ҳозиргина келгандим!”, дейди. Агар ёқимсиз бўлса “Вой, афсуски, кетишим керак эди!”, дея жавоб беради.\n3. Қиз болани смс-хабарлар орқали учрашувга таклиф қилиш ва у билан шу усулда мулоқот қилиш мақсадга мувофиқ эмас.\n4. Жамоат жойларида смартфонни стол устига қўйманг.Бундай қилиш орқали алоқа воситасининг ҳаётингизда қанчалар муҳим ўрин тутишини ва ёнингизда кузатилётган ёқимсиз гаплар қанчалар қизиқмаслигини кўрсатиб берасиз. Сиз исталган дақиқада кераксиз суҳбатни қолдириб, Instagramдаги тасмани текширишга, муҳим қўнғироққа жавоб беришга ёки Angry Birds ўйинининг қандай янги ўн бешта босқичи чиққанини билиш учун чалғишга тайёр бўласиз.\n5. Эркак киши ҳеч қачон аёллар сумкасини кўтариб юрмайди. Ва, аёллар пальтосини у фақат ечиниш хонасига олиб бориш учунгина олади.\n6. Пойабзал доим тоза бўлиши шарт.\n7. Агар ким биландир кетаётган бўлиб, ҳамроҳингиз сизга нотанишодам билан саломлашса, сиз ҳам саломлашишингиз зарур.\n8. Аксарият сушини фақат таёқчалар билан ейиш мумкин деб ўйлайди. Бироқ, бу тўғри эмас. Аёллардан фарқли ўлароқ, эркаклар сушини қўлда ейишлари мумкин.\n9. Телефонда бекорчи суҳбатларни юритманг. Агар дилдан суҳбат қуришни истасангиз, яхшиси керакли одам билан юзма-юз учрашинг.\n10. Агар сизни ҳақорат қилишган бўлса, муқобил қўполлик билан жавоб қайтариш ва ҳақорат қилган одамга овозни баландлатиш керак эмас. Унинг даражасигача тушманг. Яхшиси, жилмайинг ва тарбиясиз суҳбатдошдан узоқлашинг.\n11. Кўчада эркак киши хонимдан чап томонда бориши керак. Ўнг томонда фақат ҳарбий олқишлашни бажаришга тайёр ҳарбий хизматчилар юриши мумкин.\n12. Ҳайдовчилар пиёдаларга совуққонлик билан лой сачратиш – ўта кетган маданиятсизлик эканлигини ёдда тутишлари зарур.\n13. Хонимлар хона ичида шляпа ва нозик қўлқопларни ечмаслиги мумкин, аммо қалпоқ ва иссиқ қўлқоплар бундан мустасно.\n14. Тўққизта нарсани сир сақлаш лозим: ёш, бойлик, уйдаги тешик, ибодат, дори таркиби, ишқий алоқа, совға, ҳурмат ва ҳақоратни.\n15. Кино, театр, концертга келгандан сўнг ўз жойига фақат ўтирганларга юз томон билан ўтиш керак. Биринчи бўлиб эркак киши ўтади.\n16. Эркак киши доим ресторанга биринчи бўлиб киради, бунга асосий сабаб – ушбу белги бўйича метрдотель муассасага келиш ташаббуси кимдан чиққани ва ким ҳақ тўлаши борасида маълумотга эга бўлади. Катта жамоа келган тақдирда – ресторанга бориш таклифини берган одам биринчи бўлиб киради ва пул тўлайди. Бироқ, кириш жойида ташриф буюрувчиларни эшикбон кутиб олаётган бўлса, эркак киши аввал аёлни ўтказиб юбориши шарт. Сўнгра, эркак кишибўш жойларни топади.\n17. Ҳеч қачон аёл кишига унинг хоҳишисиз тегиш, қўлини ушлаш, суҳбат чоғида унга тегиниш, итариш ёки тирсагидан юқорироқни ушлаш мумкин эмас, бунда аёлга транспортга кириш ёки ундан чиқишда, шунингдек кўчани кесиб ўтишда ёрдам бераётган бўлсангиз истисно қилинади.\n18. Агар кимдир сизни маданиятсиз равишда чақираётган бўлса (масалан: “Хой, сен!”), унга жавоб қайтариш шарт эмас. Бироқ, қисқа учрашув вақтида панд-насиҳат ўқиб, бошқаларни тарбиялашга ҳожат йўқ. Яхшиси ўз намунангиз билан этикет қоидасини ўргатиб қўйинг.\n19. Атирдан фойдаланишда олтин қоида – меъёрлиликдир. Агар кечга бориб атирингиз ҳидини сеза олсангиз, билингки, бошқалар бўғилиб бўлган.\n20. Тарбияли эркак ҳеч қачон аёлга нисбатан муносиб ҳурмат кўрсатмасликни ўзига эп кўрмайди.\n21. Эркак киши хоним ёнида фақатгина унинг руҳсати билан чекади.\n22. Директор, академик, кекса аёл ёки мактаб ўқувчиси – ким бўлишингиздан қатъий назар, хонага кирганда биринчи бўлиб саломлашинг.\n23. Ёзишма махфийлигига риоя қилинг. Ота-оналар фарзандларига юборилган хатларни ўқимасликлари керак. Шунингдек, турмуш ўртоқлар ҳам ҳудди шундай йўл тутишлари зарур. Яқинларининг чўнтакларидан ёзишмалар ва хатларни излайдиган одам ўта одобсиз ҳисобланади.\n24. Мода ортидан қувманг. Замонавийва ёмон кўрингандан кўра, замонавий эмас, аммо яхши кўриниш афзалроқ.\n25. Агар кечирим сўрагандан кейин сизни авф этишган бўлса, ҳақоратли масалага қайтиб, яна кечирим сўрашнинг ҳожати йўқ, шунчаки бундай хатоларни қайтарманг.\n26. Ўта қаттиқ кулиш, шовқинли мулоқот қилиш, одамларга тикилиб қараш – ҳақоратомуздир.\n27. Яқинларингиз, қариндошлар ва дўстларингизга миннатдорлик билдиришни унутманг. Уларнинг яхши ишлари ва ўз ёрдамини таклиф қилишга тайёрлиги мажбурият эмас, балки миннатдорликка муносиб ҳиссиётлар намойишидир.\n26/11/2017 16:35:00 4619 0 Манба: https://lifehacker.ru\n10 та ҳислат муносабатлар учун чиройли кўринишга қараганда муҳимроқ\nЎзимизни ҳудди интернетдагидек тутсак, ҳақиқий ҳаёт қандай бўларди\nҲамма ўзининг ташқи кўриниши билан овора: камчиликларни беркитиш учун озиш, қорайиш, идеалларга мос бўлиш, кийимларни та\nЎзимизнинг кичик виртуал ҳаётимизда яшаймиз, десак ҳам бўлади.


28 октябр 2020, Тошкент вақти: 19:14\nМисрда қарийб ўн кундан буён президент Ҳусни Муборак истеъфосини талаб этаётган намойишчилар расмийларни "Таҳрир" майдонидаги кечаги зўравонликларни атайлаб уюштирганликда айбламоқда.\nУларнинг ишонишларича, Ҳусни Муборак норозиликларни бостириш учун махсус одамларни ёллаган ва бу усулдан у авваллари ҳам фойдаланарди.\nЧоршанба куни президент истеъфоси талаби билан намойишлар бўлаётган Қоҳира марказидаги "Таҳрир" хиëбонига айримлари от ва туя минган Муборак тарафдорлари бостириб кириб, майдонда тўққиз кундан бери намойиш ўтказаётган норозиларга ҳужум қилди, шундан сўнг тўқнашувлар бошланиб кетди.\nМайдонга бостириб кирганларнинг аксари ёши 20-30 атрофида бўлган эркаклар бўлган. Улар Ҳусни Муборакни "барқарорлик тимсоли" сифатида таърифлаганлар.\nМисрнинг давлат матбуоти уларни "барқарорлик тарафдорлари" сифатида тилга олди.\nҲозирга қадар "Таҳрир" майдонидаги тўқнашувлар оқибатида уч киши ҳалок бўлди, мингга яқин одам жароҳатланди.\nЎз навбатида, Ички ишлар вазирлиги расмийлари мухолифатнинг "зўравонликлар атайлаб уюштирилган" деган иддаосини рад этмоқда.\nМиср мухолифати намойишчиларни уйга қайтиш ҳақидаги армия чақириғига бўйсунмай, президент Ҳусни Муборакка қарши намойишлар давом эттириш ниятида.\nҚоҳирадаги кечаги ходисалар халқаро ҳамжамиятни жунбушга солди. БМТ Бош котиби Бан Ки Мун Мисрда тинч намойишчиларга нисбатан зўравонликларни кескин қоралади.\n- Мисрда зўравонлик амаллари давом этаётганидан чуқур ташвишдаман. Томонларни яна бир бор босиқ бўлишга чақираман. Тинч намойишчиларга нисбатан ҳар қандай ҳамла қабул қилиб бўлмас ҳолдир, - деди Бан Ки Мун.\n"Таҳрир" майдонидаги тўқнашувлар чоғида Муборак тарафдорлари чет эллик журналистларнинг бир қанчасига ҳам таҳдид қилганлар.\n- Бу ердаги муҳит бирданига ўзгарди. Олдинига бу ерга журналистлар етиб келганидан, интервюлар олишаётганидан одамлар мамнун эди. Лекин ҳозир вазият ўзгарди. Муборак тарафдорлари журналистларга қаршилик қилмоқда. Улар ҳодисаларни ёритаётган, норозиликларни суратга тушираётган журналистларга тўсқинлик қилишаяпти, - дейди Мисрдаги ҳодисаларни ёритиш учун Қоҳирага борган чех журналисти Милан Шима Озодлик билан суҳбатда.\nНю Йоркдаги Журналистларни ҳимоя қилиш қўмитаси Миср ҳукуматини мамлакатдаги ҳодисаларни ёритиш учун борган журналистларга амалга оширилган ҳужумларда айблади. Париждаги Чегара билмас мухбирлар ташкилоти ҳам Мисрда журналистларга қилинган таҳдидларда ҳукуматнинг қўли борлигига ишора қилди.\nҚўшма Штатлар Миср ҳукуматини намойишчиларга нисбатан куч қўллашдан воз кечиб, сиёсий ислоҳотларни бошлашга чақирди. Оқ уй матбуот вакили Роберт Гиббс Қоҳирага АҚШ тарафидан ҳар йили берилаётган 1.5 миллиард долларлик молиявий ёрдамларнинг бундан буёнги тақдири Миср ҳукумати қўл уражак амалларга боғлиқ эканини айтди.\nЎз чиқишида Гиббс президент Обама Мисрда ҳокимиятни топшириш ишлари ҳозирданоқ бошланишини хоҳлаётганини айтиб ўтди.\n- Ҳозир Миср ҳукумати бу борада жўяли қадамларни ташлаши, Миср халқи хоҳишидан келиб чиқиб, сайловлар ва демократик бошқарувни қарор топтириш йўлидан бораётганини намоён этиши керак, - деди Гиббс.\n- Президент Муборак лавозимидан кетишини айтди ва биз буни ҳурмат қиламиз. Асосий масала нафақат ҳокимиятни тинч йўл билан топшириш, балки бу ишни ишончли тарзда бошлашдир, - деди Британия Бош вазири.\nМисрда президент Ҳусни Муборак истеъфоси талаб этилаётган намойишлар қарийб 10 кундан буён давом этмоқда.\nСешанба куни Муборак мамлакат телевидениеси орқали қилган мурожаатида сентябр ойида бўладиган президентлик сайловида бошқа номзодини қўймаслигини ваъда қилди ва ҳозирги муддати тугагунича лавозимида қолишни истаётганини айтди.\nАммо ўз мурожаатида Муборак ҳозирги президентлик муддати охиргиси бўлиши, мамлакатда барқарорликни тиклаш ва қонуний президентлик алмашинувини амалга ошириш учун сентябр ойига қадар президентликда қолишини айтди.


“Салаф солиҳ” – “Аҳлуссунна вал-жамоа” эътиқоди (10) – Islom Nuri\n“Салаф солиҳ” – “Аҳлуссунна вал-жамоа” эътиқоди (10)\n“Ахлуссунна вал-жамоа”нинг бидъат ва нафс-хаво ахлига муносабати\n“Ахлуссунна вал-жамоа” эъткодининг асосларидан бири — улар динда ундан бўлмаган нарсаларни пайдо килган кишилардан нафратланиш, уларни яхши кўрмаслик, сўзларини эшитмаслик, улар билан дўстлашмаслик, бирга ўтирмаслик ва бахс килмаслик, уларнинг ботил сўзларини эшитишдан кулокларни эхтиёт килиш, уларнинг ахволлари ва ёмонликларини баён килиш, улардан умматни огохлантириб, одамларни нафратлантириш керак, деб билишларидир.\nРасулуллох соллаллоху алайхи ва саллам дедилар: “Мендан аввал юборилган барча пайгамбарнинг ўз уммати ичида унинг суннатини ушлаб, амрларига эргашадиган хаворий — издошлари ва асхоблари бўлган. Улардан сўнг эса, килмайдиган нарсаларини сўзлайдиган ва буюрилмаган нарсаларни киладиган «Хулуф»лар – ёмон кишилар келади. Уларни кўли билан кайтариб жиход килган киши — мўъминдир. Уларга карши тили билан жиход килган одам — мўъминдир. Уларга калби билан жиход килган (яъни, хеч бўлмаганда дилида уларни ёмон кўрган) одам — мўъминдир. Булардан бошка холатларда хардал (хардал-горчица)нинг уругича хам иймон йўк”. (Шайх Албоний: “Сахиху Сунани Аби Довуд”)\n“Умматимнинг охирида сизларга сизлар ва оталарингиз эшитмаган сўзларни сўзлайдиган одамлар чикадилар. Ўзингизни улардан, уларни ўзингиздан узок тутинг!” (Имом Муслим ривояти).\n“Ахлуссунна вал-жамоа” бидъатга: “Бидъат — пайгамбаримиз Мухаммад соллаллоху алайхи ва салламнинг вафотидан ва дин комил бўлганидан сўнг дин кўринишида пайдо бўлган, килиш учун Куръон ва суннатда бирон бир далили бўлмаган ёки динда Аллох таолога якин бўлиш ёки ибодат килиш максадида шариатга ўхшаш йўллар билан чикарилган барча янгиликлардир. Шунинг учун хам бидъат суннатнинг мукобилидир. Бирок суннат хидоят, бидъат эса залолатдир”— деб таърифлайдилар.\nБидъат, уларнинг наздида, бидъат комил тавхидга каршилик килади. У ширк василаларидан биридир, яъни Аллох таолога У машруъ килмаган нарсалар билан ибодат килишдир. Василалар эса максадлар хукмидадир. Аллох таолога ибодат килишда ширкка ёки динда янгиликка олиб борадиган хар кандай нарсанинг йўли тўсилиши керак. Чунки дин комил бўлгандир. Аллох таоло деди: “Бугун сизларга динингизни комил килдим, неъматимни бенуксон, тўкис килиб бердим ва сизлар учун (факат) Исломни дин килиб танладим.” (Моида: 3).\nРасулуллох соллаллоху алайхи ва саллам дедилар: “Ким бизнинг шу ишимизда ундан бўлмаган нарсани пайдо килса, у (иш) рад килингандир” (Муттафакун алайх).\n“Сўзнинг яхшироги Аллохнинг Китоби, йўлнинг яхшироги Мухаммад соллаллоху алайхи ва салламнинг йўли, ишларнинг ёмонроги (динда) янги пайдо бўлганларидир. Ва барча бидъат залолатдир” (Имом Муслим ривояти).\n“Ахлуссунна вал-жамоа”: “Бидъатлар бир хил даражада эмас, бир-биридан фаркли бир неча турлидир. Уларнинг баъзилари диндан чикарар, баъзилари эса чикармас, баъзилари катта гунохлар, баъзилари эса кичик гунохлар каторидадир. Бирок, уларнинг барчаси залолат эканида муштракдир. Куллий (асосий) бидъатлар жузъий бидъатлар каби, оддий бидъатлар мураккаб бидъатлар каби, хакикийлари кейин кўшилганлари каби ўз жинси ва хукмларида бир хил эмасдир”— деб айтадилар.\nБундан ташкари бидъатлар ўз хукмида хам фаркли: бириси куфр ва бириси фиск бўлганидек, уни килган кишиларнинг хукмлари хам фарклидир. Шунинг учун хам “ахлуссунна вал-жамоа” бидъатчилар устидан бир хил хукм килмайдилар. Балки, килган бидъатларига караб турли шахсларга турлича хукм килади. Зеро, жохил ва таъвилчи килаётган бидъатини билиб килган киши каби эмас, мужтахид олим эса ўз бидъатига даъват этаётган ва нафс-хавосига эргашган олим каби эмасдир. “Ахлуссунна вал-жамоа” бидъатини ошкор килиб, унга даъват этаётган кишиларга ўз бидъатини пинхона килаётган кишиларга килган муомалаларини килмайдилар. Чунки бидъатга даъват этаётган кишининг зарари бошкаларга хам таъсир килади. Шунинг учун хам уни тўхтатиш, килган ишларини очиб ташлаш ва бидъатларидан тийилиши учун уни жазолаш керак. Чунки у гунох (мункар) ишни ошкора килди ва жазога лойик бўлди.\nМазкур сабабларга кўра, “ахлуссунна вал-жамоа” хар бир бидъатчига ўзига хос муомала килади. Бидъатчилар ва уларга таклид килган кишиларнинг барчасига Аллох таолодан хидоят сўраб дуо киладилар. Уларга суннат ва хидоятда бўлишларини тилайдилар. Килган ишлари хато эканини тавба килишлари учун тушунтирадилар. Килган ишлари куфр бўлмаса зохирларига караб хукм килиб, ички дунёларини Аллохга хавола киладилар.\nБидъат ва нафс-хаво ахлининг белгилари\nНафс-хавосига берилган ва бидъатчи кимсаларнинг уларда зухур этиб турадиган ва таниладиган белгилари бор. Ислом умматини огохлантириш ва бидъатчиларнинг йўлларига юриб кетишдан кайтариш учун улар хакида Аллох таоло Ўз Китобида ва Расул соллаллоху алайхи ва саллам ўз суннатларида хабар берди.\nУларнинг белгиларидан баъзилари куйидагилар:\nШариат максадларини билмаслик, таркоклик, жамоатдан узок бўлиш, бахс-жанжал килиш, хавосига эргашиш, аклни наклга мукаддам кўйиш, суннатни билмаслик, муташобих — хакикатини билиш имкони йўк бўлган оятлар хакида бахсларга берилиш, суннатни Куръонга карши кўйиш, шахсларни улуглашда ва ибодатда гулув кетиш, ўзни кофирларга ўхшатиш, суннат ахлига турли лакаблар кўйиш, салаф йўлида юрган кишиларни ёмон кўриш ва уларни расулуллох соллаллоху алайхи ва салламнинг хабарларини келтирган кишиларга душман бўлиш ва уларни енгил санаш. Ўзларига мухолиф бўлган одамларни далилсиз кофир хисоблаш. Хакгўй кишиларга карши хокимлар ва султонлардан ёрдам сўраш.\n“Ахлуссунна вал-жамоа” бидъатчиларнинг асосийлари тўртта деб биладилар. Улар: рофиза-шиалар, хаворижлар, кадарийялар ва муржиалардир. Булардан кўплаб фиркалар ажралиб чикди ва расулуллох соллаллоху алайхи ва саллам хабар берганларидек, етмиш икки гурухга етиб бордилар.\n“Ахлуссунна вал-жамоа”нинг бидъатчи ва нафс-хаволарига эргашган кишиларга раддия беришда яхши саъй-харакатлари бор. Уларнинг булар хакида айтган сўзлари кўп бўлиб, биз куйида мисол тарикасида улардан баъзиларини келтирамиз.\nИмом Ахмад ибн Синан ал-Каттон рахимахуллох деди: “Дунёда кайси бидъатчи бўлмасин хадис ахлини ёмон кўради. Бидъат ишларни килгувчи кимсанинг калбидан хадиснинг халовати кетади” \nИмом Абу Хотим ал-Ханзалий ар-Розий рахимахуллох деди: “Бидъатчиларнинг белгиси — хадис ахлини айблаб гийбат килиб юриш, зиндикларнинг белгиси — хадис ахлини салафлардан келган хабарларни бекор килган “хашавийлар” деб аташлари, жахмийларнинг белгиси — салаф йўлида юрган кишиларни “мушаббихалар” (Аллохни махлукларга ўхшатувчилар) деб, кадарийяларнинг белгиси — салаф йўлида юрган кишиларни “мужаббиралар” деб, муржиаларнинг белгиси — салаф йўлида юрган кишиларни “мухолифа”, нуксонийя” деб, рофизаларнинг белгиси — салаф йўлида юрган кишиларни “носибалар” деб аташларидир. “Ахлуссунна”нинг бир исми бор. “Ахлуссунна”ни юкоридаги барча номлар билан номлаш хато, балки махолдир”\nМакка шахрдаги ибн Катилага хадис ахлини эслатилса, у: “Хадис ахли ёмон одамлар”— деб айтибди” дейилганида Имом Ахмад ибн Ханбал рахимахуллох: “у — зиндикдир, у — зиндикдир, у — зиндикдир”— деб, кўлларини силтаб уйларига кириб кетдилар” \nАллох таоло хадис ахлини ва “ахлуссунна”ни уларга нисбат берилган барча айблардан химоя килди. Улар расулуллох соллалоху алайхи ва салламнинг йўллари бўлмиш улуг суннат, макбул сийрат, тўгри йўл, кучли ва етук хужжат сохибларидир. Аллох таоло уларни Ўзининг Китоби ва расули соллаллоху алайхи ва салламнинг суннатларига эргашиш, расулуллох соллаллоху алайхи ва саллам ва дин имомлари хамда Ислом йўлида харакат килган уммат олимларини яхши кўришга муваффак килди. Расулуллох соллаллоху алайхи ва саллам: “Киши ўзи яхши кўрган кавм билан биргадир”— деб хабар берганларидек, ким кимни яхши кўрса у билан биргадир.\nРасулуллох соллаллоху алайхи ва саллам, умматнинг дастлабки уч авлоди хидоят имомлари, шариат олимлари, мухаддислар, салафлар бўлмиш сахобалар, тобиинлар, табъа-тобиинларни яхши кўрган ва уларга бизнинг кунимизга кадар эргашган киши “ахлуссунна” яъни, суннат сохибидир. \nСалаф уламоларининг бидъатчилардан эхтиёт бўлиш хакидаги ўгитлари\nАмирулмўъминин Умар ибн Хаттоб разияллоху анху деди: “Якин кунда баъзи одамлар келиб сизлар билан Куръондаги хакикатини билиш имконсиз оятлар билан бахс киладилар. Уларга суннат билан хужжатлар келтиринглар! Чунки суннат сохиблари суннатни билувчирокдирлар” Имом Лалкаий: “Шарху усули эътикоди ахлиссуннати вал-жамаати”. Ибн Батта: “ал-Ибана\nТакдирни инкор этган кишилар хакида берилган саволга Абдуллох ибн Умар разияллоху анху: “Агар уларни учратсанг уларга: “Абдуллох ибн Умар улардан, улар эса Абдуллох ибн Умардан безор эканини билдир”— деб уч марта такрорлади (Имом Лалкаий: “Шарху усули эътикоди ахлиссуннати вал-жамаати”).\nАбдуллох ибн Аббос разияллоху анху деди: “Нафс-хавосига эргашган кишилар билан бирга ўтирма! Улар билан ўтириш калбни касал килади” (Имом Лалкаий: “Шарху усули эътикоди ахлиссуннати вал-жамаати”).\nЗохид ва олим Фузайл ибн Иёз рахимахуллох деди: “Бидъатчидан динингга эхтиёт бўл! У билан ўз ишларингда маслахат килма ва бирга ўтирма! Бидъатчи билан бирга ўтирган кишининг калбини Аллох Таъоло кўр килади” (Имом Лалкаий: “Шарху усули эътикоди ахлиссуннати вал-жамаати”).\nИмом Абдуллох ибн Муборак рахимахуллох деди: “Парвардигоро, бидътчига менга яхшилик килишни такдир этмаки, калбим уни яхши кўриб колмасин!” (Имом Лалкаий: “Шарху усули эътикоди ахлиссуннати вал-жамаати”).\nИмом Хасан Басрий рахимахуллох деди: “Аллох Таъоло нафс-хавосига эргашган кишининг тавба килишига изн бермади” (Имом Лалкаий: “Шарху усули эътикоди ахлиссуннати вал-жамаати”).\nМўъминларнинг хадис бобидаги амири Суфён Саврий рахимахуллох деди: “Бидъатчининг сўзларига бидъатчи эканини била туриб кулок солган одамдан Аллох Таъолонинг химояси кўтарилади ва ўз холига ташлаб кўйилади” (Ибн Ваддох: “ал-Бидаъ ван-Нахю анхо”).\nИмом Авзоий рахимахуллох деди: “Бидъатчига бахс килиш имконини бермангиз! Чунки у калбингизда фитнаси оркали шубха пайдо килади” (Ибн Ваззох: “ал-Бидаъ ван-Нахю анхо”).\nМухаммад ибн Сийрийн рахимахуллох бидъатдан огохлантириб деди: “Бир бидъатни пайдо килган киши бир суннатдан воз кечади” (Имом Муслим ривояти).\nИмом Молик ибн Анас разияллоху анху деди: “Бидъатчига салом берилмайди хамда унга киз бериб, киз олинмайди” (Имом Молик: “ал-мадинатул-Мунаввара”).\nИмом Шофиий рахимахуллох калом илми (аклий далилларни наклий далиллар устига афзал кўриш) хакида сўзлаётган одамларни кўриб баралла: “Ё биз билан яхшиликча ўтирасизлар ёки ўрнингиздан туриб кетасизлар!”— дедилар. (Наср ибн Иброхим Макдисий: “Мухтасар китабил-хужжати ала таарикил-махажжати”).\nАхлуссуннанинг имоми Ахмад ибн Ханбал рахимахуллох деди: “Бидъатчи ва нафс-хаволарига берилган кишилардан мусулмонларнинг бирон ишида ёрдам сўралмайди. Чунки бунинг динга катта зарари бордир” (Ибн Жавзий: “Манакибул-имом Ахмад”).\n“Бидъатларнинг барчасидан саклан! Бирон бидъатчи билан диний ишларинг хакида маслахат килма!” (Ибн жавзий: “Манакибул-имом Ахмад”).\nИмом Абдуррахмон ибн Махдий рахимахуллох деди: “Нафс-хаволарига берилган кишилар ичида Жахмнинг сафдошларидан кўра ёмонрок одамлар йўкдир. Чунки улар: “Осмонда хеч ким йўк”— деб айтадилар, Менинг раъйим Аллохга касамки, уларга киз ва мерос берилмаслигидир” (Абдуллох ибн имом Ахмад: “Китабус-сунна”).\nАбу Килоба Басрий рахимахуллох деди: “Нафс-хавосига берилган кишилар билан бирга ўтирманглар! Гарчи улар кирган мавзуларга кирмасангиз-да, сизларни билган нарсаларингизда хам чалгитиб кўядилар” (Ибн Батта: “ал-Ибаана”).\nАйюб Сахтаёний рахимахуллох деди: “Нафсу хаво ахли залолат ахлидир. Улар окибатини дўзахдан бошка нарса деб билмайман”. (Ибн Батта: “ал-Ибаана”).\nКозий Абу Юсуф рахимахуллох: “Мен жахмий, рофизий (шиа) ва кадарийлар оркасида намоз ўкимайман”— дедилар. (Лалкаий: “Шарху усули эътикоди ахлиссуннати вал-жамаати”).\nШайхулислом Абу Усмон Исмоил Собуний рахимахуллох деди: «Бидъатчиларнинг белгилари маълумдир. Улар ичида энг аник кўриниб турадигани, расулуллох соллаллоху алайхи ва салламдан хабар олиб келган кишиларга душманлик килиш, уларни тахкирлаш, “хашвийлар”, жохиллар, “зохирийлар” ва “мушаббихлар”—деб аташларидир. Сабаби улар расулуллох соллаллоху алайхи ва салламнинг хабарлари хакида: Бу хабарлар илмдан узокдир деб билишлари ва хакикий илм бу уларнинг калбларига Шайтон ташлаётган, фосид акллари ўйлаб топган хамда кора калблари васваса килган нарсалар деб эътикод килишларидир». (“Акидатус-салаф ахлил-хадис).\nИмом Шофиий рахимахуллох бидъатчи ва нафс-хаволарига эргашган кишилар хакидаги хукмини кўйидаги сўзлар билан ифодалади:\n«Менинг калом ахллари хакидаги хукмим — уларни хурмо новдалари (аслида хурмонинг шохи ва новдаси бўлмайди. Хурмонинг узун (1.5, 2 метрли) япроклари бўлади, уни майда баргларидан тозаланса худди новда каби бўлиб колади) билан савалаш ва туяларга миндирилиб кабила ва уруглар ўртасида айлантириш хамда: “Китоб ва суннатни ташлаб, каломга берилганларнинг жазоси шудир”— деб айтилишидир». (Имом Багавий: “Шархуссунна”).\nАбу Мухаммад ибн Масъуд ибн Фарроъ Багавий деди: “Сахобалар, тобиинлар, тобиинларга эргашганлар ва суннат олимлари бидъатчиларга нисбатан душманлик ва уларни тарк килиш эътикодида хаётдан ўтдилар” (Имом Багавий: “Шархуссунна”).\nИмом Исмоил Собуний ўзининг бебахо китоби “Акидатус-салаф асхабил-хадис” (Салаф — хадис ахлининг эътикоди) номли китобида “ахлуссунна”нинг бидъатчиларни хорлаш хакидаги ижмоъ (иттифок) ларини накл килиб деди: “Китобимнинг бу бўлимида келтирилган жумлалар салаф ўртасида хеч хилофсиз килган эътикодлари, балки, ижмоъларидир-ки, улар бидъатчиларни хорлаш, хўрлаш, уларни шарманда килиш, узоклаштириш, улардан узок бўлиш ва уларни тарк килиш билан Аллох Таъолога якин бўлишга иттифок килдилар”.\n – Динда пайдо бўлган биринчи бидъат — намоз билан закот ўртасини ажратиш ва: “Закот расулуллох соллаллоху алайхи ва салламнинг ўзигагина берилади”— деб даъво килиш бўлган эди. Абу Бакр разияллоху анху буларга карши жиход килди ва уларни ишлари кучаймай туриб йўк килди. Агар буларни ўз холига кўйганларида эди уларнинг бу даъвоси хозирги кунимизгача дин бўлиб колар эди.\nУмар разияллоху анхунинг даврида эса баъзи кичик бидъатлар пайдо бўлди. Умар разияллоху анху хам уларни таг-томири билан тугатдилар.\nУсмон разияллоху анхунинг даврида эса катта фитналар бош кўтарди. У — хак халифага килич билан карши чикиш эди. Уларнинг бидъатлари Усмон разияллоху анхунинг ўлими билан тугалланди. Бу —бизнинг кунларимизга кадар етиб келган хаворижлар фитнасининг аввали эди. Кейин эса фитналар кетма-кет кела бошлади. Кадарийялар, муржиалар, рофизалар, ботинийлар, жахмийялар, зиндиклар ва Аллох таолонинг исм ва сифатларини инкор этган кўплаб адашган тоифалар — бидъатчилардир.\nБидъатлар пайдо бўлгани сайин “ахлуссунна вал-жамоа” уларга карши хозиру нозир бўлдилар. Хак ва ботил ўртасидаги кураш бизнинг кунларимизгача етиб келди ва киёмат кунига кадар давом этади. “Ахлусунна вал-жамоа” хар замон ва хар маконда Куръон, суннат ва умматнинг ижмоъси (иттифоки) га зид бўлган барча сўз ва ишлар юзидан никобини очиб ташлайди.\nИмом Нававий: “ат-Тазкира”.\n Розий: Китабу аслис-суннати ва эътикодид-дин”.\n Бидъатчининг оркасида намоз ўкиш:\nБилингки, “ахлуссунна” нинг бу масаладаги сўзларининг хулосаси куйидагича:\nХакикий кофир ва муртаднинг оркасида намоз ўкиш жоиз эмас.\nЭътикоди ва шахсияти номаълум бўлган одамлар оркасида намоз ўкишни тарк килиш хакида бирон бир салаф олими сўз айтмади. (Бу сўзни айтиш битъатдир)\nБидъатчининг оркасида намоз ўкишдан кайтариш аслида, унинг бидъатини ёмон кўрсатиш ва шу бидъатдан нафратлантириш учундир. Агар бидъатчининг оркасида намоз ўкилса, иктидо килган одамнинг намози дурустдир.\nБидъатчиларга жаноза намозини ўкимаслик ва Аллохдан уларга рахмат сўрамасликнинг хукми:\nКофир, муртад ёки куфрга олиб борадиган бидъатни килган эканига хужжат койим бўлиб вафот этган кишиларнинг жанозаларини ўкиш ва уларга магфират сўраш жоиз эмас. Бу ижмоъ килинган масаладир.\nГунох ишни ёки диндан чикармайдиган бидъатни кила туриб вафот этган кишиларнинг жаноза намозида унинг килган гунохи ва бидъатидан нафратлантириш учун имом (халифа ёки султон) ва эътиборли илм ахлларининг иштирок этмасликлари яхшидир. Бу унга жаноза намозини ўкиш барча учун харом дегани эмас. Балки, унга, модомики, жаханнамда мангу коладиган кофир хукмида ўлмаган бўлса, жаноза намозини ўкиш фарз кифоядир.